text: Viron ympäristöliike nousi vuoden 1987 keväällä. Virossa vastustettiin fosforiittikaivoksen rakentamista. Kaivos olisi tuhonnut Viron ympäristöä laajalti, mutta hyödyttänyt virolaisia vain vähän. Fosforiittikaivosta vastustanut kansanliike oli suurin protestiliike aikoihin, ja lopulta Moskova luopui kalliista kaivoshankkeesta. Gorbatšov vieraili Virossa, ja keskustelu virolaisten kanssa johti kaivoshankkeen perumiseen. Vastarintaliikkeen painopiste alkoi siirtyä Viroon.


title: Baltian maiden itsenäistyminen 1986–1991

text: Elokuussa 1987 vaadittiin Virossa totuuden kertomista Molotov-Ribbentrop-sopimuksesta, jonka mukaisesti Latvia, Liettua ja Viro oli aikoinaan liitetty Neuvostoliiton etupiiriin. Haluttiin yksittäisiä tasavaltoja varten räätälöityjä taloudellisia uudistusohjelmia.


text: Syyskuussa 1987 Virossa vaadittiin itsehallintoa ja taloudellista itsenäisyyttä, toki Neuvostoliiton osana ja sosialismin puitteissa. Kyse oli mm. Tiit Maden ja Edgar Savisaaren vaatimasta IME-ohjelmasta. Kansa alkoi tukea sitä nopeasti, vähitellen myös poliitikot.


text:
21. lokakuuta 1987 miliisi epäonnistui yrittäessään hajottaa kulkuetta, joka kuljetti ensi kertaa julkisesti Viron kansallista lippua sitten Viron itsenäisyysajan. Kulkue marssi keskikaupungille. Joulukuussa 1987 Viroon syntyi muinaismuistoyhdistys. Samoihin aikoihin Kremlissä hyväksyttiin lausuma kansallismielisistä ilmiöistä Baltian neuvostotasavalloissa.
Keväällä ja kesällä Baltian maiden 1988 kapinaliike laajeni koko Baltiassa laajan älymystönosan tukemaksi kansanrintamiksi, joissa vaadittiin uudistuksia ja vapautta. Näitä olivat Viron "Rahvarinne", Latvian "Tautas Fronte" ja Liettuan "Sąjūdis".


text: Ensimmäinen perestroikaa tukeva kansanrintama sai alkunsa Virossa, Edgar Savisaaren aloitteesta 13. huhtikuuta 1988. Virossa esitettiin joukkokokouksissa kesällä 1988 musiikkia "laulavassa vallankumouksessa" suurille kansanjoukolle. Nämä esitykset kokosivat joukkokokouksiin satojatuhansia osanottajia. Vanhoilliset kommunistijohtajat joutuivat eroamaan kansanrintaman painostuksen takia maansa johdosta. Kansanrintamista tuli vuoden 1989 alkuun mennessä poliittisia puolueita.


text: Kremliä tukenut venäläismielinen virolainen Karl Vaino kutsuttiin Moskovaan, ja Hiidenmaalta kotoisin ollut Vaino Väljas nimitettiin hänen tilalleen 16. kesäkuuta 1988. 19. heinäkuuta 1988 Viron ei-virolaiset perustivat Tallinnan interrintaman, joka tuomitsi Viron kielen ja lipun nationalismiksi.


text: Vuonna 1988 maat eivät vielä vaatineet itsenäisyyttä. Vuonna 1988 Liettuan poliisi kukisti väkivaltaisesti mielenosoituksen vanhoillisen kommunistijohtajan käskystä. Tämä tuomittiin niin Baltiassa kuin Gorbatšovin Neuvostoliitossakin, ja vanhoillinen Songa joutui eroamaan. Silti Viro julistautui marraskuussa 1988 suvereeniksi, samoin Latvia ja Liettua vuoden 1989 alkupuolella. Esimerkiksi Viron suvereniteetti tarkoitti, että Neuvostoliiton antamat käskyt piti hyväksyttää virolaisilla, ennen kuin ne voitaisiin toteuttaa Virossa.


text: Vuonna 1988 maat julistivat paikalliset kielet valtakieliksi ja ottivat vanhat tunnukset käyttöön. Baltian mallia otettiin pian myös Ukrainassa, joka alkoi irrottautua yleisliittolaisesta kontrollista. Baltit eivät vieläkään halunneet itsenäisyyttä, vaan ainoastaan laajempaa taloudellista päätäntävaltaa. Moskova julisti Baltian maiden päätökset laittomiksi ja alkoi tukea näissä maissa asuvien venäläisten Interliikettä. Interliike pyrki pitämään Baltian maat Neuvostoliitossa.


text: Vuonna 1990 Baltia oli selvästi irtautumassa Neuvostoliitosta. Kansanrintamat aiheuttivat paikallisten kommunististen puolueiden ohjelmaan muutoksia ja ajoivat ne eri raiteelle Moskovan kommunistihallinnon kanssa. Niihin jäi vain pieni Moskovaa tukeva oppositio. Lopulta myös Baltian kommunistit kannattivat yleensä eroamista Neuvostoliitosta. Liettuan kommunistit irtosivat ensiksi, pian myös Latvian ja Vironkin kommunistit.


text: Vasta 1989 Viro sääti lain, jonka mukaan se kykenisi irtautumaan Neuvostoliitosta, ja Liettua irtautui 11. maaliskuuta 1990 Neuvostoliitosta. Liettua ajoi aktiivisimmin itsenäisyyttään, koska sillä oli vain 10 prosentin venäläisvähemmistö, muualla Baltiassa oli noin 1/3 venäläisvähemmistö. Neuvostojohto, Saksa ja Ranska painostivat Liettuaa perumaan itsenäisyysjulistuksensa. Huhtikuussa 1990 Neuvostoliitto asetti Liettuan taloussaartoon. Liettuan itsenäistymispyrkimyksiä ajoi määrätietoinen puhemies Vytautas Landsbergis.


text: Myös Latvia ja Viro ilmaisivat toukokuussa 1990 olevansa siirtymässä takaisin kohti menetettyä itsenäisyyttään. Nämä maat kukistivat itsenäisyyttä vastustavien mielenosoitukset.


text: Toukokuussa 1990 myös Latvian korkein neuvosto antoi itsenäisyysjulistuksen ja ilmoitti pyrkivänsä kohti täyttä valtiollista itsenäisyyttä.


text: Tapahtumat Baltian maissa olivat neuvostojohdon kannalta hälyttäviä: maassa oli alkanut kasvaa maasta länteen paenneiden vaikutus, maiden kommunistitkin tukivat enimmäkseen niiden itsenäisyyttä ja tekivät yhteistyötä kansanrintamien kanssa, eivätkä baltit lähettäneet nuoriaan neuvostoarmeijaan vaan loivat omia kodinturvajoukkojaan.


text: Marraskuussa 1990 konservatiivien kanssa liittoutunut Gorbatšov kuvasi balttien vaatimuksia ETY-kokouksessa fasistien liikkeellelähdöksi. Lopulta Gorbatšovin OMON-joukot hyökkäsivät Vilnassa tammikuussa miehittäen Vilnan tärkeimpiä rakennuksia ja valtasivat aseettomien mielenosoittajien suojeleman TV-tornin, surmaten 15 mielenosoittajaa ja haavoittaen yli sataa. Latviassa tehtiin samantyyppinen operaatio, jossa Riiassa kuoli 4 sisäministeriön rakennuksen puolustajaa. Ulkomaiden painostus esti näitä tapahtumia toistumasta Virossa. Baltian maat eivät halunneet maaliskuussa osallistua äänestykseen Neuvostoliiton tulevaisuudesta vaan järjestivät omat äänestyksensä. Kaikissa maissa ainakin 78 % väestöstä kannatti itsenäisyyttä, myös venäläisten enemmistö.


text: Tammikuussa vuonna 1991 Neuvostoliiton sisäministeriön Omon-joukot valtasivat Riian lehdistötalon. 13. tammikuuta 1991 kuoli 14 ihmistä, kun neuvostoarmeija hyökkäsi Vilnan TV-asemalle. Samana päivänä Venäjän presidentti Boris Jeltsin antoi kuitenkin kirjallisen tukensa Baltian maiden itsenäisyydelle. 20. tammikuuta 1991 Omon-joukot aloittivat vielä yhden verisen yhteenoton Latvian sisäministeriössä, ja viisi ihmistä kuoli. Samana päivänä oli demokraattien mielenosoitus Moskovassa.. Venäjän parlamentin demokraattinen puhemies Boris Jeltsin tuki tammikuun tapahtumissa Baltian maita, koska ajoi itse demokraattista Venäjää. Monet venäläiset sotilaskomentajat kieltäytyivät lähettämästä joukkojaan baltteja vastaan. Tämän takia venäläisten operaatio epäonnistui.


text: Neuvostoliiton vallankaappausyrityksen yhteydessä vallankaappausta yrittävä juntta määräsi elokuussa 1991 Pihkovassa sijaitsevan 76. maahanlaskudivisioonan Viroon estämään sen itsenäistyminen. Neuvostojoukot suuntasivat Tallinnaan melko kevyellä kalustolla, mutta Virolla ei ollut tarvittavia aseita sitäkään vastaan. Viron itsenäisyysliike Kansanrintaman turvallisuuspäällikkö Andrus Öövel pyysi elokuun 19. ja 20. päivän välisenä yönä ihmisiä ympäröimään Tallinnan televisio- ja radiotalon raskailla ajoneuvoilla, jotta neuvostojoukot eivät voisi valloittaa sitä. Elokuun 20. päivänä, jolloin neuvostojoukot saapuivat Tallinnaan, kaikki radiotalolla johtavat tiet oli saatu suljettua tiesuluilla. Myös Toompeassa rakennettiin panssariesteitä turvamaan Viron hallitusta. Neuvostojoukot saapuivat Tallinnan televisiotornille aamuyöllä 21. elokuuta. Televisiotornin ulkopuolella ihmisketjuna olleet vapaaehtoiset estivät neuvostojoukkoja valtaamasta televisiotornia, josta välitettiin tietoa tapahtumista ulkomaille. Neuvostojoukot saivat hetkeksi haltuunsa televisiotornin alaosat, mutta ne joutuivat vetäytymään iltapäivällä 21. elokuuta vallankaappausyrityksen epäonnistuttua.


text: Latvia ja Viro itsenäistyivät virallisesti Neuvostoliiton vallankaappausyrityksen jälkeen: Viro 21. ja Latvia 22. elokuuta 1991. Samassa yhteydessä myös Liettuan itsenäisyys tunnustettiin. Neuvostoliitto tunnusti kaikkien Baltian maiden itsenäisyyden 6. syyskuuta 1991. Tällöin neuvostojohto oli tosiasiallisesti luhistunut ja maan presidentiksi nousi Boris Jeltsin, joka ensitöikseen päätti lakkauttaa Neuvostoliiton. Baltian maiden itsenäistymiset saattoivat sen jälkeen tapahtua täysin vapaasti, koska osavaltioista koostuvaa Neuvostoliittoa ei enää ollut olemassa. Virallisesti Neuvostoliitto lakkasi 21. joulukuuta 1991.


text: Itsenäistymisen seurauksena Baltian maihin jäi suuri venäläisvähemmistö, jonka asema oli määrittelemätön. Tämä aiheutti tulevina vuosina kitkaa Baltian maiden ja Venäjän välille.


title: Rutola

text: Rutola on Lappeenrannan kaupunginosa, jonka alueella asuu lähes 1000 asukasta. Rutolan kylä sijaitsee n. 10 km Lappeenrannan keskustasta länteen Mikkelintien varressa. Tukinuittoväylän varteen rakentui 1800-luvun lopulla sahakylä. Viime vuosina kylään on rakennettu runsaasti uusia omakotitaloja. Rutolan itäisellä puolella sijaitsee Ruoholammen uusi asuinalue. Kylässä sijaitsevaan Lapatonniemeen, edesmenneen sahan tienoille on kaavoitettu pientaloalue.


title: Rutola

text: Rutolaan on perustettu kylätoimikunta 1980-luvun lopulla. Sen toiminta-alueeseen kuuluvat Rutolan lisäksi Iitiän, Turkkilan, Munteron, Torppakylän, Selkäharjun ja Rännikorven kylät. Kylässä on toiminut vapaapalokunta vuodesta 1950 alkaen.


title: Rutola

text: Rutolan läpi kulkee Salpalinja. Niinpä kylää halkovat panssariesteet, juoksuhaudat ja sen kallioihin on kaivettu lukuisia bunkkereita ja kaksi luolaa. Salpalinjalle rakennettiin yhteensä 25 luolaa. Ne tehtiin miehistön majoitustiloiksi, joukkosidontapaikoiksi tai yhdistelmäluoliksi, joihin kuului ase tai useita aseita sekä majoitustilaa miehistölle. Lähes kaikki luolat rakennettiin Lappeenrannan, Luumäen, Ylämaan ja Miehikkälän alueelle. Luolat jäivät kesken, sillä aselepo syksyllä 1944 lopetti niiden loppuunsaattamisen. Ainoaksi valmistuneeksi luolaksi jäi Rutolan luola. Vuosina 2012 - 2013 Rutolaan tehtiin kyläpolku, joka kiertelee 3,5 kilometrin pituisena muun muassa vanhan sahan aluetta ja salpalinjan bunkkereita.


title: Rutola

text: Rutolan kylä sijaitsee Saimaan ja Kymijoen vesistöt jakavalla kankaalla. Rutolan länsipuolella vain kapea kannas erottaa Saimaaseen laskevan Myllylammen ja Kymijoen vesistöön kuuluvan Kärjenlammen. Ennen Vuoksen puhkeamista Saimaa laski sitä kautta vetensä Kymijokeen ja mereen. Kivikautista asutusta on seudulta löytynyt Salpamajan alueelta, Etu- ja Taka-Munterosta, Sahalahdesta ja Hietarannalta.


title: Rutola

text: Rutolaan rakennettiin uittoväylä ja saha 1800-luvun lopussa. Saha toimi aina 1930-luvulle asti, kunnes 1930-luvun pulavuodet tekivät toiminnasta lopun. Sen sijaan uitot jatkuivat 1960-luvulle asti. Rutolan tukinsiirtolaitos toimi vuosina 1892–1963. Sen avulla siirrettiin puuta Saimaalta Kymijoen vesistöön.


title: Rutola

text: Kylän historiaan vaikutti voimakkaasti vuonna 1918 käyty punaisten ja valkoisten kansalaissota. Sodan seurauksena Rutolan miehistä teloitettiin 47 ja kylään jäi 26 punaleskeä ja 60 orpoa. Heikki Hietamies kirjoittanut tapahtumasta kirjan ”Naisten talvi”. Siinä hän kertoo leskien ja orpojen yhteisön selviytymiskamppailusta surullisten tapahtumien jälkeen. Rutolan urheille naisille pystytettiin kylään vuonna 2003 muistomerkki.


title: Rutola

text: Rutolan koulu oli pieni kyläkoulu, jota kävi noin 40 oppilasta ennen sen yhdistämistä kesällä 2012 Lappeen kouluun. Rutolan koulurakennus sijaitsee Mikkelintien varressa. Rutolan koululla on pitkä historia, sillä se perustettiin vuonna 1908. Tällöin Lappeen kunnanvaltuusto näki 22.8.1908 tarpeelliseksi perustaa Ruttoisten eli Rutolan sahalle kansakoulun. Kunta hyväksyi Enso-Gutzeitin tarjouksen, jolla yhtiö luovutti koulurakennuksen tontteineen sekä puoli hehtaaria maata koululle. Tämä vanha Rutolan koulurakennus sijaitsi parin sadan metrin päässä nykyisestä paikasta. Sen käytyä ahtaaksi Enso-Gutzeit osti vanhan koulurakennuksen takaisin. Uusi koulurakennus valmistui nykyiselle paikalleen vuonna 1926.


title: Gorbatšovin ajan Neuvostoliiton kansallisuuskiistat

text: Gorbatšovin ajan Neuvostoliitossa puhkesi monia kansallisuuskiistoja maan puoliksi vapautuneen poliittisen ilmapiirin takia. Eri etnisyyksien välillä oli taisteluja, ja toiset vaativat eroa Neuvostoliitosta. Ne veivät lopulta Neuvostoliiton hajoamiseen.


text:
Ensimmäiset julkisuuteen tulleet yhteenotot tapahtuivat Kazakstanissa joulukuussa 1986 paikallisten venäläisten ja kazakkien välillä.
Baltian maat Liettua, Latvia ja Viro alkoivat kapinoida 1986–1987. Vuonna 1988 Virossa oli laulava vallankumous, Liettuassa kirjailijoiden ja älykköjen kansallismielinen Sąjūdis-liike ja Latviassa perustettiin neuvostovastainen Kansanrintama.


text: Tammikuussa 1988 Nagorno-Karabahissa eli Vuoristo-Karabahissa islamilaiseen Azerbaidžaniin kuuluvalla kristityllä armenialaisten asuma-alueella armenialaiset aloittivat väkivaltaisuuksia azereita kohtaan, jonka azerit kostivat murhaamalla armenialaisia azerikaupungissa Sumqayıtissa. Tästä syttyi sota armenialaisten ja azerien välille. Neuvostojohto salaili yhteenottoja.


text: Vuonna 1989 hallituksen joukot surmasivat Tbilisissä 20 mielenosoittajaa.


text: Syyskuussa 1991 kansankongressi äänesti Neuvostoliiton purkamisesta. Joulukuussa Venäjä, Valkovenäjä ja Ukraina sopivat perustavansa uuden liiton, Itsenäisten valtioiden yhteisön. Siihen liittyivät useimmat entiset neuvostotasavallat Baltian maita lukuun ottamatta.


title: Constance Hultin

text: Emilie Sophie Constance Hultin os. "Wännman" (21. joulukuuta 1803 Hammarland, Ahvenanmaa – 23. tammikuuta 1883 Södra Tjust, Småland, Ruotsi) oli Suomessa syntynyt ruotsalainen kirjailija.


title: Constance Hultin

text: Hultinin isä toimi Hammarlandin kirkkoherrana. Suomen sodan jälkeen 1809 perhe muutti Ruotsiin, jossa isä sai paikan Vimmerbyn kirkkoherrana 1811. Hultin sai kotoaan opetusta musiikin alalta keskittyen erityisesti harpun soittamiseen. Vaikka hän ei päässyt kouluun, hän tutustui monipuolisesti aikakauden kirjallisuuteen, muun muassa Schillerin, Goethen, Jean-Jacques Rousseaun ja Madame de Staëlin teoksiin.


title: Constance Hultin

text: Hultinin isän kuoltua hän meni 1822 naimisiin Jönköpingin rykmentissä kapteenina palvelleen Carl Magnus Hultinin kanssa ja muutti Kalmarin läänin Rumskullan pitäjään. Hultinin kirjallinen ura keskittyi 1850- ja 1850-luvuille. Hän julkaisi omille lapsilleen kertomiaan satuja, kirjoitti pari romaania ja eeppisen runoelman "Aslögs saga". Viimeksi mainitun tekemiseen Hultin sai kannustusta runoilija J. L. Runebergiltä, jonka luona Hultinit vierailivat käydessään Suomessa.


title: Constance Hultin

text: Hultinit muuttivat 1840-luvun lopulla Södra Tjustiin Smålandiin, jossa he asuivat sitten lopun elämäänsä. Hultin jatkoi kirjallisia harrastuksiaan, ja viimeisen runonsa hän kirjoitti tammikuussa 1883 vähän ennen kuolemaansa.


title: Constance Hultin

text: Constance Hultinin poika, lääkäriksi valmistunut Måns Henrik Hultin (1830–1869), oli myös kirjailija. Hän pakinoi Ny Dagligt Allehanda -lehdessä nimimerkillä Måns Månsson.


title: Johan Fredrik Galetski

text: Johan Fredrik Galetski (1817 Tukholma – 9. kesäkuuta 1880 Tukholma) oli Ruotsissa syntynyt näytelmäkirjailija, joka muutti Suomeen ja asui Helsingissä. Hän käytti nimimerkkiä "a-e-i".


title: Fresh Fish Special

text: Fresh Fish Special w/Link Wray on yhdysvaltalaisen rock and roll -laulaja Robert Gordonin toinen omalla nimellä julkaistu studiolevy vuodelta 1978. Levyn on julkaissut Private Stock Records (C-kasetin sarjanumero 7C 262 60560) ja sen ovat tuottaneet Richard Gottehrer ja itse Robert Gordon.


title: Fresh Fish Special

text: A-puoli (kokonaiskesto 13:49)


title: Fresh Fish Special

text:
1. The Way I Walk (2:47)
2. Red Cadillac And A Black Mustache (2:43)
3. If This Is Wrong (3:11)
4. Five Days, Five Days (2:34)
5. Fire (2:34)


title: Fresh Fish Special

text: B-puoli (kokonaiskesto 12:32)


title: Fresh Fish Special

text:
1. I Want To Be Free (3:29)
2. Twenty Flight Rock (2:14)
3. Sea Cruise (2:35)
4. Lonesome Train (On A Lonesome Track) (2:09)
5. Blue Eyes (Don't Run Away) (2:05)


title: Olympus E-510

text: Olympus E-510 on 10 megapikselin järjestelmäkamera, joka on tarkoitettu aloittelijoiden ja harrastelijoiden käyttöön. Se julkaistiin Pohjois-Amerikassa nimellä Olympus EVOLT E-510. E-510 julkaistiin maaliskuussa 2007 E-500-mallin seuraajaksi. E-510:ssä Olympus käytti ensimmäistä kertaa uutta Panasonicin MOS-sensoria, Kodakin CCD-sensorin sijaan. Tämä on myös ensimmäinen Olympuksen järjestelmäkamera, jossa on kamerarungossa kuvanvakain.


title: Olympus E-510

text: E-510-runkoon sopivat objektiivit käyttävät Four Thirds -standardin mukaista kiinnitystä. Pölyn kertymistä kameran sensorille vähentää Supersonic Wave Filter -pölynpoisto. Se ravistaa kameran sensoria yleensä kameran käynnistämisen ja sammuttamisen yhteydessä.


title: Olympus E-510

text: E-510 julkaistiin useissa eri paketeissa: pelkkä kamerarunko, runko 14-42 mm 1:3.5-5.6 objektiivin kanssa ja runko sekä 14-42 mm 1:3.5-5.6 että 40-150 mm 1:4-5.6 -objektiivien kanssa. Four Thirds -järjestelmän linsseillä on 2 x crop kerroin, eli 40 mm objektiivilla on 80 mm kinovastaavuus.


title: Olympus E-510

text: Kesäkuussa 2008 julkaistiin E-510:n seuraaja, E-520. Se sisältää pieniä päivityksiä Live View -toimintoon, mahdollisuuden langattoman salaman käyttöön ja siinä väitetään olevan parempi mittausautomatiikka.


title: Kažym

text: Kažym (komiksi ja venäjäksi Кажым, venäjäksi myös Ка́жим, "Kažim") on maaseututaajama ja maalaiskunta Komin tasavallan Koigorodokin piirissä Venäjällä. Se sijaitsee Sysolaan laskevan Kažim-joen rannalla 37 kilometriä Koigorodokista kaakkoon. Asukkaita on 1 100 henkeä (vuonna 2002).


title: Kažym

text: Vuonna 1755 kauppias Ivan Kurotškin sai luvan rakentaa rautatehtaan Kažim-joelle Sysolan suomalmiesiintymien yhteyteen. Kažymin ja lähistöllä sijainnut Njutšpasin tehdas aloittivat toimintansa vuonna 1759. Tehtaalla työskennelleet maaorjat siirrettiin paikalle Vjatkan ja Veliki Ustjugin lääneistä. Avustavissa tehtävissä toimi komitalonpoikia, joista eräät ryhtyivät vakituisiksi työntekijöiksi. Tehtaan ympärille syntyi taajama, jonka keskellä oli vuonna 1761 rakennettu puinen kirkko. Vuosina 1817–1826 rakennettiin uusi kivikirkko. Maaorjuuden lakkauttamisen jälkeen tehdas suljettiin, mutta vuonna 1872 se avattiin uudelleen. 1900-luvun alussa Kažymissa oli noin 800 asukasta ja tehtaalla vajaat 200 työntekijää.


title: Kažym

text: Venäjän vallankumouksen ja kansalaissodan jälkeen tehtaan tuotanto väheni huomattavasti ja vuonna 1928 se suljettiin lopullisesti. Neuvostoaikana paikkakunnalle perustettiin metsäteollisuuspiiri ja puunjalostuslaitoksia. Vuosina 1944–1991 Kažymilla oli kaupunkimaisen taajaman status. Vuonna 1959 asukkaita oli 2 600 ja vuonna 1989 1 400 henkeä.


title: Serena van der Woodsen

text:
Serena van der Woodsen (s. 7. heinäkuuta) on Blake Livelyn näyttelemä kuvitteellinen hahmo sarjassa "Gossip Girl". Hän on rikas ja suosittu ja hänellä on paljon ihailijoita, mikä toisinaan aiheuttaa riitoja varsinkin hänen parhaan ystävänsä Blairin kanssa. Hänelle sanotaan usein, ettei hän käytä kaikkea potentiaaliaan, mutta hän on kuitenkin ihan hyvä oppilas.
Serenan äiti on seurapiirihenkilö Lily van der Woodsen (myöhemmin sarjassa Lily Bass, Lily Humphrey). Isäänsä hän ei tunne, ja yrittääkin kolmannella kaudella etsiä tätä, mutta tämä ei halua tavata häntä. Hän saa kuitenkin myöhemmin kirjeen isältään. Hänellä on myös nuorempi veli Eric van der Woodsen, joka paljastuu ensimmäisellä kaudella homoseksuaaliksi. Eric on myös syy Serenan paluuseen, sillä tämä tuli kotiin kun Eric yritti itsemurhaa.


title: Serena van der Woodsen

text: Sarjan alussa Serena palaa kotiin sisäoppilaitoksesta, jonne hän lähti vuotta aiemmin kertomatta kenellekään miksi tai hyvästelemättä. Tästä syystä Blair on hänelle vihainen ja riita vain kasvaa, kun Blairin poikaystävä Nate kertoo hänelle pettäneensä häntä Serenan kanssa aiemmin. Blair luulee Serenan lähteneen tämän vuoksi, mutta myöhemmin selviää, että syynä olikin sekoilut Serenan entisen ystävän Georginan ja Pete-nimisen pojan kanssa, joka kuoli huumeiden yliannostukseen Serenan läsnä ollessa. Serena syytti itseään tapahtuneesta, mutta se ei todella ollut hänen vikansa. Georgina kuvasi tapahtumat salaa videolle ja kiristi sillä Serenaa myöhemmin.


title: Serena van der Woodsen

text:
Sarjan alussa Serena tutustuu Dan Humphreyyn, poikaan, joka on ollut häneen vuosia ihastunut. He ovat epätodennäköinen yhtälö, sillä Serena on rikas ja suosittu seurapiirihahmo Manhattanilta ja Dan tavallinen keskiluokan - Brooklynista. He kuitenkin alkavat seurustella, ja siitä alkaa heidän pitkäaikainen on-off -suhteensa, jonka he kuitenkin päättävät lopullisesti pian sen jälkeen kun kuulevat, että heillä on yhteinen velipuoli.
Serena seurusteli myös hetken aikaa Aaron Rosen kanssa, mutta jätti tämän pian palaten taas Danin luokse. Myös Nate oli pitkään rakastunut Serenaan ja yritti kertoakin tälle, mutta tämä torjui hänet, huolimatta siitä että oli pettänyt Blairia hänen kanssaan. Serena seurustelee kolmannella kaudella Carterin kanssa, joka päättyy eroon. Pian hän huomaa ihastuvansa Naten serkkuun, kongressiedustajaan, Tripp Vanderbiltiin. Tämä suhde päättyy siihen, kun hän kuulee, että Trippin vaimo, Maureen ei otakkaan avioeroa Trippin kanssa. Kun Tripp ja Serena joutuvat autokolariin, Tripp pakenee paikalta ja pettää lopullisesti Serenan luottamuksen. Tämän jälkeen Serena aloittaa vihdoin seurustelun Naten kanssa. Suhde toimii hyvin, ainakin kemia, mutta myös tämä suhde päättyy eroon. Serenalla on varmaan eniten poikaystäviä koko sarjassa. Hän seurustelee 2 opettajan kanssa ja monen muun miehen kanssa kunnes palaa Danin, ensirakkautensa luokse. Silloin kuitenkin Blair ja Dan seurustelevat, josta Serena on mustasukkainen. Dan kuitenkin eroaa Blairista, ja alkaa pian seurustella uudestaan Serenan kanssa. Suhteessa on taas mutkia Danin kirjoittaman kirjan takia. Kuitenkin kaikki järjestyy ja sarjan viimeisellä tuotantokaudella, viimeisessä jaksossa, viimeisessä kohtauksessa, on Danin ja Serenan häät.


title: Etvo

text: Etvo eli Etelän vapaaehtoisohjelma oli Kepa ry:n koordinoima ohjelma. Sen kautta saattoi lähteä vapaaehtoiseksi Aasian, Afrikkaan ja Latinalaiseen Amerikkaan 6-12 kuukaudeksi. Ohjelma lopetettiin vuonna 2016 kehitysyhteistyöleikkausten tähden.


title: Etvo

text: Ohjelman alaikäraja oli 22 vuotta ja minimivapaaehtoisaika 6 kuukautta. Vapaaehtoiset työskentelivät paikallisissa kansalaisjärjestöissä muun muassa tiedotuksen, ympäristönsuojelun, opetuksen tai hankehallinnon parissa.


title: Etvo

text:
Etvo oli suunnattu erityisesti kansalaisjärjestöjen kehitysyhteistyöstä kiinnostuneille. Ohjelman tarkoitus oli kansalaisjärjestöjen kumppanuuden vahvistaminen. Useimmat etvo-vapaaehtoiset työskentelivät Suomen ulkoministeriön rahoittamissa kehitysyhteistyöhankkeissa.
Ohjelma oli omakustanteinen.


title: Etvo

text:
Vuonna 2011 etvo-vapaaehtoispaikkoja oli Nicaraguassa, Ecuadorissa, Perussa, Boliviassa, Brasiliassa, Senegalissa, Ugandassa, Sambiassa,
Mosambikissa, Madagaskarilla, Tansaniassa, Keniassa, Nepalissa, Kambodzhassa ja Thaimaassa. Paikat vaihtelivat kuitenkin vuosittain,
riippuen järjestöjen tarpeista.


title: Etvo

text:
Etvon haku oli kerran vuodessa. Haku alkoi toukokuussa ja päättyi elokuun lopussa. Haussa pyrittiin löytämään sopivat vapaaehtoiset
sopiviin järjestöihin. Haussa valittiin noin 20-30 vapaaehtoista.


title: Etvo

text: Vuosittain Etvon kautta Suomeen saapui myös 1-2 vapaaehtoista kehitysmaista työskentelemään suomalaisessa kumppanijärjestössä 1-3 kuukauden ajan.


title: Scott-luokka (hävittäjä)

text: Scott-luokka oli Britannian Kuninkaallisen laivaston laivueenjohtajaluokka, johon kuului kymmenen alusta, joista kaksi peruutettiin ennen toimitusta. Luokka tunnetaan myös nimellä Amiraliteetin laivueenjohtajat.


title: Scott-luokka (hävittäjä)

text: Alusten suunnittelu aloitettiin vuoden 1916 keväällä tutkimalla Shakespeare-luokan alusten ominaisuuksia, mutta valmistusmenetelmissä toteutettaisiin Amiraliteetin käytäntöjä, jolloin tuotanto voitaisiin jakaa usealle toimittajalle. Ehdotettiin John I. Thornycroftin piirustusten toimittamista Cammell Lairdille, jonka tehtävänä oli tehdä vastaava uppouman pienentäminen aluksille kuin aiemmin toteutettiin R-luokalle. Tosiasiassa luokan alukset olivat raskaampia ja hitaampia kuin edeltäneen Shakespeare-luokan alukset.


title: Scott-luokka (hävittäjä)

text: Alusten aseistuksena oli viisi 4,7 tuuman BL Mk I tykkiä CP Mk VI asennuksena, joka mahdollisti 30 asteen korotuskulman. Alusten apuaseina oli yksi 3 tuuman 20 cwt HA Mk III tykki sekä alkuperäisissä suunnitelmissa olleet kaksi kaksinaulaista, jotka uudelleen sijoitettiin yläkannelle lähelle taaempia kansirakenteita. Pääaseille oli 120 kartussilaukausta kullekin tykille. Ilmatorjuntatykeille oli 190 laukausta kullekin. Aluksille määrättiin elokuussa 1917 asennettaviksi yhdeksän jalan etäisyysmittari, torpedotähtäin sekä ilmatorjunta-aseilla sallittiin yli sillan ampuminen.


title: Scott-luokka (hävittäjä)

text: Koeajoissa "HMS Scott" saavutti noin 33 solmun nopeuden aluksen uppouman ollessa 1716 tonnia ja vertailutulokseksi saatiin 36,63 solmua 1770 tonnin uppoumalla. Luokan alusten voimanlähde painoi noin 70 tonnia enemmän kuin aiemman luokan vastaava. Muina eroina olivat lähinnä savuhormit, jotka olivat pyöreitä eivätkä litteitä kuten Thornycroftin aluksissa.


title: Scott-luokka (hävittäjä)

text: Luokan aluksista tilattiin ensimmäinen huhtikuussa 1916 osana hätäohjelmaa. Tämän jälkeen tilattiin joulukuussa kaksi seuraavaa. Luokan aluksia tilattiin huhtikuussa 1917 vielä viisi ja vuotta myöhemmin tilattiin vielä kaksi, mutta ne peruutettiin joulukuussa 1918 sodan päätyttyä.


title: Jeff Sarwer

text: Jeff Sarwer (s. 14 toukokuuta 1978, Kingston, Kanada) on kanadalais-suomalainen entinen shakinpelaaja ja pokerinpelaaja. Hän pelasi shakkia lapsena menestyksellisesti ja voitti vuonna 1986 shakin nuorten maailmanmestaruuden alle 10-vuotiaiden poikien sarjassa. Nykyään hän on yksi maailman parhaista turnauspokerin pelaajista. Hänen (live)pokeriturnausansiot ovat 641,797 dollaria vuoden 2014 tammikuuhun mennessä.


title: Jeff Sarwer

text: Jeffin äiti on suomalainen ja hänellä on sekä Kanadan että Suomen kansalaisuus eli hänellä on kaksoiskansalaisuus. Hän puhuu englantia, hollantia, saksaa, puolaa ja hiukan suomea. Hän asuu tällä hetkellä Puolan Gdańskissa toimien kiinteistöalan ammattilaisena ympäri Eurooppaa.


title: Juris Tone

text: Juris Tone (s. 26. toukokuuta 1961 Riika, Latvia) on latvialainen rattikelkkailija ja yleisurheilija.


title: Juris Tone

text: Tone aloitti uransa yleisurheilijana. Hän voitti 1983 Latvian sosialistisen neuvostotasavallan mestaruuden 100 metrin juoksussa, pituushypyssä sekä 4 × 100 metrin viestijuoksussa. Seuraavana vuonna hän voitti tasavallan mestaruuden 4 x 100 metrin viestissä. 1987 hän voitti jälleen tasavallan mestaruuden 100 metrillä sekä pikaviestissä. Hän uusi 100 metrin mestaruutensa myös vuonna 1988.


title: Juris Tone

text: Rattikelkkailussa Tone voitti Neuvostoliiton mestaruuden 1987. Seuraavana vuonna hän oli mukana Calgaryn talviolympialaisissa Neuvostoliiton neljän miehen kelkkojen joukkueessa, jonka kapteenina toimi Jānis Kipurs. Joukkue voitti kisoissa olympiapronssia. Tone voitti vielä 1990 Neuvostoliiton mestaruuden sekä EM-hopeaa kahden miehen kelkoissa parinsa Zintis Ekmanisin kanssa. Tone kilpaili Latvian neljän miehen kelkkojen joukkueessa Albertvillen olympialaisissa 1992 sijoittuen neljänneksitoista sekä Lillehammerin olympialaisissa 1994, joissa joukkue sijoittui yhdeksänneksitoista.


title: Juris Tone

text: Tone piti hallussaan Latvian pituushyppyennätystä (807 cm, hypätty 21. kesäkuuta 1983 Moskovassa) vuoteen 2016 asti, jolloin Elvijs Misāns hyppäsi 808 cm. Lisäksi Tone oli mukana maan 4 x 100 metrin viestiennätysjoukkueessa (aika 39,32 (1983)).


title: Jääkiekon Euroopan-mestaruuskilpailut 1923

text: Jääkiekon Euroopan mestaruuskilpailut 1923 pelattiin Belgiassa 7.–11. maaliskuuta.


title: Pilvenmäki (Hyvinkää)

text: Pilvenmäki on alue Hyvinkäällä. Hyvinkään sairaala on Pilvenmäellä. Pilvenmäelle on perustettu vuonna 2007 lasten psykiatrinen hoito- ja kuntoutusyksikkö. Pilvenmäellä oli päiväkoti, mutta vuonna 2008 se lakkautettiin ja vuonna 2009 lastenpsykiatrinen sairaala aloitti toimintansa rakennuksessa. Pilvenmäellä oli hammashoitola vuoteen 2008 asti.


title: Kittelä (Hyvinkää)

text: Kittelä on Hyvinkään kaupunginosa. Kittelän ja Vehkojan kaupunginosien rajana on Kaskentie.


title: Kittelä (Hyvinkää)

text: Ensimmäinen maininta Kittelän maatilasta on vuodelta 1539. Tilan nykyinen päärakennus rakennettiin 1900-luvun alussa. Kittelässä on vuonna 1975 rakennettu jätevedenpuhdistamo, jonka käyttö lopetettiin, kun Kaltevaan rakennettiin uusi puhdistamo.


title: Heikki Kivikko

text: Heikki Olavi Kivikko (s. 31. joulukuuta 1963 Ähtäri) on entinen suomalainen hiihtäjä.


title: Heikki Kivikko

text: Kivikko sijoittui Calgaryn 1988 talviolympialaisissa vapaan tyylin 50 kilometrillä 29:nneksi. Hän edusti seuratasolla Hausjärven Urheilijoita ja Hyvinkään Hiihtoseuraa. Hän voitti Suomen mestaruuden vapaan tyylin 50 kilometrillä vuonna 1988 sekä saavutti SM-hopeaa 50 kilometrillä vuonna 1990 ja SM-pronssia 4 × 10 kilometrin viestissä vuonna 1998. Hän on toiminut Puolustusvoimain hiihtäjien valmentajana vuodesta 1996.


title: Põhjamaade Hirm

text: Põhjamaade Hirm on virolainen räp-artisti. Hän voitti vuonna 2005 MC-Battle-kilpailun. Hän räppää viroksi.


title: Jääkiekon Euroopan-mestaruuskilpailut 1922

text: Jääkiekon Euroopan mestaruuskilpailut 1922 pidettiin St. Moritzissa, Sveitsissa 7.-10. maaliskuuta.


title: Antti Ticklén

text: Antti Sakari Ticklén (s. 19. heinäkuuta 1958 Paavola) on entinen suomalainen hiihtäjä.


title: Antti Ticklén

text: Ticklén sijoittui Calgaryn 1988 talviolympialaisissa vapaan tyylin 50 kilometrillä 45:nneksi. Hän edusti seuratasolla Paavolan Nuorisoseuran Urheilijoita, Paavolan Kisaa, Joensuun Katajaa, Saloisten Reipasta, Lieksan Loisketta ja Ilomantsin Urheilijoita. Hän voitti Suomen mestaruuden 4 × 10 kilometrin viestissä vuonna 1988 ja saavutti samana vuonna uransa ainoan henkilökohtaisen SM-mitalin, hopeaa 50 kilometrillä. Viestissä hän saavutti SM-hopeaa vuosina 1981 ja 1983–1986. Hän voitti 70 kilometriä pitkän Pogostan hiihdon vuonna 1987.


title: Antti Ticklén

text: Ticklén sijoittui triathlonin SM-kilpailussa neljänneksi vuonna 1983. Hän voitti kahdesti Sulkavan Suursoutujen kirkkoveneluokan Lieksan Loiskeen joukkueessa. Vuonna 1999 hän voitti Euroopan mestaruuden motinteossa.


title: Sony Ericsson W200i

text: Sony Ericsson W200i on Sony Ericssonin valmistama musiikkipuhelin, jossa on Walkman-musiikkisoitin.


title: Jorma Aalto (hiihtäjä)

text: Jorma Ilmari Aalto (s. 24. elokuuta 1957 Tampere) on entinen suomalainen hiihtäjä.


title: Jorma Aalto (hiihtäjä)

text: Aalto sijoittui Lake Placidin 1980 talviolympialaisissa 30 kilometrin kilpailussa 26:nneksi. Hän edusti seuratasolla Kankaantaan Kisaa. Hän saavutti SM-pronssia 50 kilometrillä vuonna 1981. Vuoden 1980 SM-kilpailuissa hän sijoittui viidenneksi 50 kilometrillä ja vuonna 1979 kuudenneksi 30 kilometrillä.


title: Jorma Aalto (hiihtäjä)

text: Aalto on pituudeltaan 180 cm ja siviiliammatiltaan urheilupaikkojen hoitaja. Hän sijoittui 1980 Salpausselän kisoissa 50 kilometrillä kolmanneksi. Hän voitti urallaan viisi TUL:n mestaruutta. Vuonna 1981 hän voitti kaikki kolme TUL:n henkilökohtaista matkaa.


title: Jorma Aalto (hiihtäjä)

text: Jorma Aallon veljen puoliso on ampumahiihdon olympiaedustaja Pirjo Aalto (o.s. Mattila).


title: Jääkiekon Euroopan-mestaruuskilpailut 1921

text: Jääkiekon Euroopan-mestaruus 1921 ratkaistiin yhdessä ottelussa, joka pelttiin Tukholmassa 18. helmikuuta.


title: Hekataios Miletoslainen

text: Hekataios Miletoslainen (n. 550-476 eaa.) oli antiikin kreikkalainen historioitsija, joka kirjoitti historiallisia ja maantieteellisiä teoksia. Hän on ensimmäinen tunnettu kreikkalainen historioitsija.


title: Hekataios Miletoslainen

text: Hekataios oli kotoisin Joonian Miletoksesta ja kuului varakkaaseen sukuun. Hän oli saanut nimensä jumalatar Hekatelta. Hekataios matkusteli laajalti ja asettui sen jälkeen kotikaupunkiinsa, omistaen aikansa maantietellisten ja historiallisten teosten kirjoittamiseen.


title: Hekataios Miletoslainen

text: Hekataios eli persialaisvallan aikana. Herodotos kertoo, että kun Aristagoras piti Miletoksessa kokouksen Joonian kapinan järjestämiseksi Persian valtaa vastaan, Hekataios yritti turhaan saada maanmiehensä luopumaan tällaisista aikomuksista. Kun hävinneiden joonialaisten täytyi vuonna 494 eaa. alistua rauhaan, Hekataios oli yksi Persian satraapin Artaferneen luokse lähetetyistä lähettiläistä. Hän taivutteli tämän palauttamaan joonialaisten kaupunkien perustuslait voimaan.


title: Hekataios Miletoslainen

text: Hekataioksen nimiin laitetaan usein kaksi kirjaa käsittävä teos "Ges periodos". Kumpikin kirja on järjestetty "periplus"-tyylisen ympäripurjehduskertomuksen muotoon. Ensimmäinen, Eurooppaa käsittelevä kirja on käytännössä Välimeren ympäripurjehdus, joka kuvaa kaikki Välimeren alueet ja yltää pohjoisessa Skythiaan saakka. Toinen, Aasiaa käsittelevä kirja on vastaavasti Punaisenmeren ympäripurjehdus ja järjestetty samoin kuin "Periplus Maris Erythraei", josta on säilynyt versio ensimmäiseltä vuosisadalta jaa.


title: Hekataios Miletoslainen

text: Hekataios kuvasi teoksessaan tunnetun maailman maat ja kansat. Erityisen kattavasti hän käsitteli Egyptiä. Kuvauksen lisäksi teokseen kuului kartta, joka perustui Anaksimandroksen maailmankarttaan, jota Hekataios korjasi ja laajensi. Hekataioksen teoksesta on säilynyt vain n. 374 katkelmaa, suurimmaksi osaksi Stefanos Byzantionlaisen maantieteellisessä sanakirjassa "Ethnika".


title: Hekataios Miletoslainen

text: Hekataioksen toinen teos oli "Genealogiai", joka oli systemaattinen esitys kreikkalaisista myyteistä ja perinteistä. Se otti etäisyyttä aiemmasta eeppiselle kirjallisuudelle tyypillisestä myyttien sepittämisestä. Teoksesta on säilynyt joitakin katkelmia.


title: Hekataios Miletoslainen

text: Hekataioksen teokset, erityisesti "Genealogiai", ovat tyyliltään skeptisiä. Teoksensa "Genealogiai" alussa Hekataios toteaa: "kirjoitan, mikä näyttää todelta, sillä kreikkalaisten tarut ovat moninaisia ja vaikuttavat minusta naurettavilta". Päinvastoin kuin aikalaisensa Ksenofanes, hän ei kritisoinut myyttejä itsessään; hänen epäuskonsa oli seurausta lähinnä siitä, että hän oli kohdannut matkoillaan niin monia keskenään ristiriitaisia myyttejä.


title: Hekataios Miletoslainen

text: Kuvaava on Herodotoksen kertoma anekdootti vierailusta egyptiläiseen temppeliin Thebassa. Hekataios kertoi temppelien papeille periytyvänsä jumalista kuudentoista sukupolven kautta. Papit esittelivät hänelle temppelin aiempien pappien kuvapatsaita 345 sukupolven ajalta. Koska kaikki nämä sukupolvet olivat olleet kuolevaisia, he kieltäytyivät uskomasta Hekataioksen kertomusta peritymisestään. Tämä hetki, jolloin Hekataios kohtasi Egyptin pitkän historian omakohtaisesti, vaikuttaa olleen alkusysäys hänen skeptisismilleen: kreikkalaisten myyttinen menneisyys tuntui kutistuvan merkityksettömäksi sellaisen kulttuurin edessä, joka oli muinainen jo ennen mykeneläistä aikaa.


title: Hekataios Miletoslainen

text: Hekataios oli todennäköisesti ensimmäinen, joka pyrki kirjoittamaan vakavaa proosamuotoista historiankirjoitusta ja käyttämään kritiikkiä myytin erottamiseksi historiallisista tosiseikoista, vaikkakin hän hyväksyi Homeroksen ja muiden runoilijoiden auktoriteetin.


title: Erkki Malmivaara

text: Erkki Väinö Samuel Malmivaara (9. syyskuuta 1927 Kuusankoski – 12. lokakuuta 1996 Vaasa) oli suomalainen lehtitoimittaja ja poliitikko.


title: Erkki Malmivaara

text: Malmivaara oli koulutukseltaan oikeustieteen ylioppilas. Hän jätti yliopisto-opintonsa kesken ja aloitti toimittajanuransa vuonna 1953 työskentelemällä sanomalehti Ilkan toimitusharjoittelijana. Suurimman osan työurastaan hän työskenteli Vaasa-lehden palveluksessa. Hän toimi vuosina 1954–1960 lehden toimittajana, 1960–1966 toimitussihteerinä, 1966–1980 toimituspäällikkönä ja vuodesta 1980 hallinnollisena päätoimittajana. Vuodesta 1985 hän työskenteli lehden, jonka nimi oli muuttunut vuonna 1984 Pohjalaiseksi, vastaavana päätoimittajana, kunnes jäi eläkkeelle vuonna 1991.


title: Erkki Malmivaara

text: Malmivaara oli puoluekannaltaan kokoomuslainen. Hän toimi vuodesta 1972 Vaasan kaupunginvaltuustossa ja vuosina 1972–1984 myös kaupunginhallituksessa. 1976–1984 hän toimi kaupunginhallituksen puheenjohtajana. Hän vaikutti myös Pohjanmaan Kokoomuksen piirihallituksessa ja kokoomuksen puoluevaltuustossa. Malmivaara oli kaksissa vaaleissa ehdolla eduskuntaan.


title: Erkki Malmivaara

text: Malmivaara sai vuonna 1985 kunnallisneuvoksen arvonimen.


title: Safi Airways

text: Safi Airways () on afganistanilainen lentoyhtiö, joka on perustettu vuonna 2006. Yhtiön solmukohtana toimii Kabulin kansainvälinen lentoasema Kabulissa, josta se liikennöi kolmeen kohteeseen Lähi-idässä ja Euroopassa. Safi Airwaysin laivastoon kuuluu kaksi Airbusin ja kolme Boeingin valmistamaa matkustajakonetta.


title: Safi Airways

text:
Safi Airways perustettiin vuonna 2006. Yhtiön mukaan se on ensimmäinen afganistanilainen lentoyhtiö, joka täyttää Kansainvälisen siviili-ilmailujärjestö ICAO:n turvallisuusnormit. 15. kesäkuuta 2009 yhtiö avasi ensimmäisen suoran reitin Kabulista Frankfurtiin. Reitin lennot kuitenkin keskeytyivät marraskuussa 2010, kun EU asetti kaikki Afganistaniin rekisteröidyt lentokoneet lentokieltoon EU:n alueella.
Safi Airways lentää tilausliikenteenä maan presidentin Hamid Karzain ulkomaanvierailut Boeing 767-2J6ER -koneellaan.


title: Safi Airways

text: Safi Airwaysin tavoitteena on suoran reitin avaaminen Amsterdamiin, Lontooseen ja Pariisiin. Tulevaisuudessa yhtiö aikoo parantaa kotimaanliikenteen palvelujaan perustamalla tytäryhtiön vastamaan kotimaan reiteistä. 13. maaliskuuta yhtiö avasi uuden reitin Dohaan. Kabul-Doha-Kabul-reitti on yhtiön viides reitti ja sitä operoidaan kolmesti viikossa yhteistyössä Qatar Airwaysin kanssa.


title: Safi Airways

text: Safi Airways operoi lentoja kolmeen kansainväliseen kohteeseen Kabulista.


title: Safi Airways

text: Safi Airwaysin laivaston keski-ikä oli joulukuussa 2010 20,7 vuotta.


title: Jääkiekon Euroopan-mestaruuskilpailut 1914

text: Jääkiekon Euroopan mestaruuskilpailut 1914 pidettiin Berliiniissä, Saksassa 25.–27. helmikuuta.


title: Ollako vai eikö olla

text: Ollako vai eikö olla ("To Be or Not to Be") on Ernst Lubitschin ohjaama yhdysvaltalainen komediaelokuva vuodelta 1942. Elokuva kertoo puolalaisen teatteriseurueen kommelluksista natsi-Saksan miehittämässä Varsovassa.


title: Ollako vai eikö olla

text: "Ollako vai eikö olla" on pääosanäyttelijä Carole Lombardin viimeinen elokuva, sillä hän kuoli lento-onnettomuudessa kaksi kuukautta ennen elokuvan ensi-iltaa.


title: Ollako vai eikö olla

text: Elokuva valittiin vuonna 1996 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen 13. parhaaksi komediaksi.


title: Ollako vai eikö olla

text: Mel Brooks teki elokuvasta vuonna 1983 uudelleenfilmatisoinnin "Ollako vai eikö olla – siinä leffa!".


title: Renessanssin arkkitehtuuri

text: Renessanssin arkkitehtuuri oli eurooppalaisen arkkitehtuurin ajanjakso 1400-luvun alusta 1600-luvun alulle. Sen katsotaan alkaneen vuodesta 1418, ja se sai vaikutteita antiikin arkkitehtuurista, Kreikasta ja Roomasta.


title: Renessanssin arkkitehtuuri

text: Varhaisrenessanssi vaikutti erityisesti Firenzessä noin 1420–1490. Sen aikana pyrittiin palaamaan antiikin ajan ihanteisiin: selkeyteen, symmetrisyyteen ja harmonisuuteen. Tavoitteiden täyttämiseen käytettiin matemaattisia teorioita ja perspektiivilakeja. Varhaisrenessanssille tyypillistä olikin geometristen muotojen käyttö ja tiukka kerrosjako. Ominaisia rakennuksia tälle ajalle olivat kuutiomaiset kupolilla katetut keskeisrakennukset, etenkin kirkot. Varhaisrenessanssissa käytettiin esikuviensa mukaisesti pyörökaaria, roomalaisia pylväitä ja päätykolmioita. Lisäksi ajalle olivat tyypillisiä kupolien huipulla olevat pienikokoiset tornit ja avoimet pylväskäytävät, loggiat.


title: Renessanssin arkkitehtuuri

text: Renessanssin alkamishetkenä pidetään vuotta 1418, jolloin Filippo Brunelleschin suunnitteleman "Santa Maria del Fiore" -kirkon kupolin rakennustyöt aloitettiin. Kupoli ei kuitenkaan tyylillisesti edusta vielä renessanssia. Brunelleschia on pidetty renessanssiarkkitehtuurin isänä, sillä hänen suunnittelemansa "Ospedale degli Innocenti" ("löytölastenkoti"), "Basilica di Santo Spirito" ja "Cappella Pazzi" noudattivat klassisen kauden ihanteita.


title: Renessanssin arkkitehtuuri

text: Täysrenessanssi sijoittuu 1500-luvun ensimmäisille vuosikymmenille. Täysrenessanssissa pyrittiin geometriseen täydellisyyteen, harmoniaan ja tasapainoon. Arkkitehtuurin aiheet otettiin edelleen antiikista, mutta klassisesta ohjeistuksesta oli myös lipsumista. Rakennukset olivat usein varustettuja ympyrän-, ristin- tai tähdenmuotoisella keskeisrakennuksella, jota peitti kupoli.


title: Renessanssin arkkitehtuuri

text: Firenzestä renessanssin keskus siirtyi täysrenessanssin aikana Roomaan. Täysrenessanssin mestareihin lukeutui Donato Bramante, jonka töihin lukeutui mm. pieni "Il Tempietto" -kappeli ja Pietarinkirkon uudistaminen.


title: Renessanssin arkkitehtuuri

text: 1500-luvun loppupuolella kehittyi manierismi, jota kutsutaan joko myöhäisrenessanssiksi tai täysrenessanssin vastapainoksi kehittyneeksi taidesuuntaukseksi. Manierismissa pyrittiin siirtymään täysrenessanssin plastisuudesta kaksiulotteiseksi ja koristeelliseksi. Palatsien ulkoseinämien koristemaalaukset lisääntyivät manierismin aikana. Suuntausta edustivat Michelangelon myöhäiset työt, Andrea Palladio, joka voidaan liittää myös täysrenessanssin aikaan, ja Giacomo da Vignola.


title: Salonkipistooli

text: Salonkipistooli on yksipiippuinen ja pienireikäinen tarkkuuspistoolityyppi, joka toimii pelkän nallin voimalla kuulan matkaan lähettämiseksi. Salonkipistooleja käytettiin paljon Euroopassa 1800-luvun loppupuolella pistooliammunnan harjoitteluun sisätiloissa. Hyvin kasvatetut nuoret herrat katsoivat välttämättömäksi harjoitella mahdollisten haasteiden varalle. Patruunasta lähtevä melu ja savu on heikko, siksi aseella oli mahdollista harjoitella sisällä salongeissa. Nämä pistoolit olivat yleisimmin taittolukkoisia.


title: Xetaq Qazyumov

text: Xetaq Qazyumov (s. 24. huhtikuuta 1983 Suadag, Pohjois-Ossetian ASNT, Venäjän SFNT, Neuvostoliitto) on azerbaidžanilainen vapaapainija, olympiamitalisti, maailman- ja Euroopan mestari.


title: Xetaq Qazyumov

text: Qazyumov voitti olympiapronssia alle 96-kiloisten sarjassa sekä Pekingissä että Lontoossa 2012. Hän voitti alle 96-kiloisten maailmanmestaruuden Moskovassa 2010 ja MM-hopeaa vuosina 2009 ja 2013 sekä kolme peräkkäistä Euroopan mestaruutta vuosina 2009–2011. Alle 97 kg:n painoluokassa hän sai MM- ja EM-hopeaa 2014, MM-pronssia 2015, voitti kultaa Bakun Euroopan kisoissa 2015 sekä sai olympiahopeaa Rio de Janeirossa 2016.


title: Durward Knowles

text: Durward Randolph Knowles (2. marraskuuta 1917 Nassau – 24. helmikuuta 2018 Nassau) oli bahamalainen kilpapurjehtija ja olympiavoittaja. Hän edusti uransa alussa Yhdistynyttä kuningaskuntaa, sillä Bahama itsenäistyi siitä vasta vuonna 1973. Knowles oli mukana peräti kahdeksissa eri olympialaisissa vuosina 1948 – 1988. Hän kilpaili aina star-luokassa ja voitti kaksi mitalia, pronssia Melbournesta 1956 Sloan Farringtonin kanssa ja kultaa Tokiossa 1964 Cecil Cooken kanssa. Nämä mitalit lasketaan Bahaman voittamiksi. Myös Durwardin velipuoli Percy oli olympiatason purjehtija.


title: Lotta Harala

text: Lotta Harala (s. 26. maaliskuuta 1992 Tampere) on suomalainen pikajuoksija, aitajuoksija ja pituushyppääjä. Hän edustaa Tampereen Pyrintöä ja häntä valmentaa Kai Kyllönen.


title: Lotta Harala

text: Harala sijoittui neljänneksi alle 18-vuotiaiden MM-kilpailujen 100 metrin aitajuoksussa Bressanonessa 2009. Hän karsiutui samoissa kilpailuissa pituushypyn loppukilpailusta. Hän karsiutui 100 metrin aitajuoksun alkuerissä alle 20-vuotiaiden MM-kilpailuissa 2010 ja EM-kilpailuissa 2011. Alle 23-vuotiaiden EM-kilpailuissa Tampereella 2013 hän sijoittui 100 metrin aitajuoksussa kahdeksanneksi.


title: Lotta Harala

text: Harala karsiutui sisäratojen EM-kilpailuissa 60 metrin aitajuoksun alkuerissä Göteborgissa 2013 ja välierissä Belgradissa 2017.


title: Lotta Harala

text: Kalevan kisoissa Harala on voittanut Suomen mestaruuden vuonna 2017. Sisäratojen SM-kilpailuissa Harala on saavuttanut hopeaa 60 metrin aitajuoksussa vuosina 2013 ja 2015 ja pronssia 2018 sekä viestissä kultaa vuosina 2011, 2012 ja 2013 sekä pronssia 2017. Viestijuoksun SM-kilpailuissa hän on saanut 4 × 100 metrin viestissä kultaa vuonna 2018, hopeaa vuonna 2014 ja pronssia vuonna 2011.


title: Lotta Harala

text:
Harala on kertonut julkisuudessa kärsineensä syömishäiriöistä ja hän on seurustellut vuodesta 2013 saakka jääkiekkoilija Matias Myttysen kanssa.
__notoc__


title: Sloan Farrington

text: Sloan Elmo Farrington (17. toukokuuta 1923 Nassau – 1997) oli bahamalainen kilpapurjehtija ja olympiamitalisti. Hän edusti uransa alussa Yhdistynyttä kuningaskuntaa, sillä Bahama osallistui olympialaisiin ensimmäistä kertaa vuonna 1952. Farrington osallistui star-luokassa neljiin olympialaisiin vuosina 1948–1960 ja voitti yhden mitalin, pronssia Melbournessa 1956 Durward Knowlesin kanssa.


title: Jääkiekon Euroopan-mestaruuskilpailut 1913

text: Jääkiekon Euroopan mestaruuskilpailut 1913 pelattiin Münchenissä 25.–27. tammikuuta.


title: Valde Näsi

text: Valde Jaakko Näsi (21. heinäkuuta 1903 Karunki – 22. joulukuuta 1993 Oulu) oli suomalainen lehtitoimittaja.


title: Valde Näsi

text: Näsi toimi vuodesta 1945 sanomalehti Kalevan päätoimittajana, kunnes jäi eläkkeelle vuonna 1966. Hän suoritti sanomalehtimiestutkinnon vuonna 1929 ja työskenteli ennen Kalevaa Karjala-lehden aluetoimittajana Sortavalassa sekä maanpuolustusjulkaisujen Rajan Turva ja Pohjan Mies toimittajana. Hän työskenteli myös suojeluskuntajärjestön valistusohjaajana Sortavalassa ja myöhemmin, talvisodan jälkeen, Oulussa.


title: Valde Näsi

text: Näsi oli puoluekannaltaan liberaali. Hän vaikutti yli kahdenkymmenen vuoden ajan Oulun kunnallispolitiikassa, kaupunginvaltuuston ja -hallituksen jäsenenä.


title: Valde Näsi

text: Hän sai kunnallisneuvoksen arvonimen.


title: Cecil Cooke

text: Cecil George Cooke (31. toukokuuta 1923 Nassau – 1. toukokuuta 1983 Nassau) on bahamalainen entinen kilpapurjehtija ja olympiavoittaja. Hän osallistui urallaan yksiin olympialaisiin, Tokiossa 1964. Cooke voitti näissä kisoissa kultaa star-luokassa Durward Knowlesin kanssa.


title: Jääkiekon Euroopan-mestaruuskilpailut 1912

text: Jääkiekon Euroopan mestaruuskilpailut 1912 pidettiin Prahassa, Itävalta-Unkarissa 2.-4. helmikuuta. Kisoilta vietiin kuitenkin EM-arvo Saksan protestoitua Itävaltaa vastaan. Itävalta ei ollut LIHG:n (myöhemmin IIHF) jäsen.


title: Jääkiekon Euroopan-mestaruuskilpailut 1911

text: Jääkiekon Euroopan mestaruuskilpailut 1911 pelattiin Berliinissä 15.–17. tammikuuta.


title: Jääkiekon Euroopan-mestaruuskilpailut 1910

text: Jääkiekon Euroopan mestaruuskilpailut 1910, lajin ensimmäiset arvokisat, pelattiin Les Avantsissa Sveitsissä 10.–12. tammikuuta. Englanti voitti mestaruuden. Ulkopuolisena pelasi myös Oxford Canadiens -joukkue, joka voitti Sveitsin 8-1, Saksan 4-0 ja Belgian 6-0. Englannin ja Oxfordin välinen ottelu jäi pelaamatta.


title: Haty

text: Helsingin Autoteknillinen Yhdistys ry. (Haty) on Suomen vanhin Suomen Autoteknillinen Liitto ry:n jäsenyhdistys. Se perustettiin 17.6.1932 nimellä "Suomen Autoteknikkojen Yhdistys ry." Nykyiseen muotoonsa yhdistyksen nimi on muuttunut vuoden 1960 aikana. Uuden yhdistyksen säännöt hyväksyttiin 11.10.1932 ja varsinainen toiminta alkoi 26.10.1932. Vuoden 1932 lopussa jäsenmäärä oli 23 maksanutta jäsentä ja uusia jäseniä 25 eli seuraavan vuoden alussa jäseniä oli jo yhteensä 48.


title: Haty

text: Yhdistyksen perustamista on kuvattu sen ensimmäisen vuoden toimintakertomuksessa seuraavasti: "Vuoden alussa heräsi täkäläisissä automiehissä ajatus yhdistyksen perustamisesta, jonka tarkoituksena olisi saattaa paikkakunnan ja lähiseudun autoalalla olevia toimihenkilöitä läheiseen yhteistoimintaan, harjoittaa valistustyötä ja ammatin kehittämistä toimeenpanemalla luentotilaisuuksia, opintokursseja ja elokuvanäytöksiä. Vuoden (1932) lopussa heräsi vielä ajatus autoerikoiskursseista ammattienedistämislaitoksessa yleisten työnjohtajakurssien rinnalle. Tämä toteutuikin vaikka siihen ei saatu erillistä valtion avustusta. Lisäksi yhdistys liittyi Osuusliike Elanto r.l.:n jäseneksi.”


title: Haty

text: Suomen Autoteknillinen Liitto ry. perustettiin vuonna 1934. Ennen sitä yhdistyksen toiminta oli ulottunut myös Helsingin ulkopuolelle, nyt alettiin toimia enemmän omassa piirissä. Samana vuonna 1934 Haty:yn perustettiin Urheilu- ja Huvitoimikunnat. Jäseniä vuoden lopussa oli 90 sekä yhdeksän kannatusjäsenyritystä. Jäsenmaksu oli tuolloin 85 markkaa joka on nykyrahassa noin 30 euroa. Lisäksi yhdistys perusti paikallisyhdistykset Lahteen ja Mikkeliin.


title: Haty

text: Vuonna 1942 yhdistyksen toiminta oli sota-ajasta huolimatta kohtalaisen virkeätä. Yhdistys tilasi 13 Suomen Autolehden vuosikertaa Ammattienedistämislaitoksen autokursseille osallistuneille sotainvalideille. ja lahjoitti Helsingin Kansanteatterissa pidetyn viihdytystilaisuuden tuoton Aseveliliitolle jaettavaksi sodan johdosta puutteenalaiseksi joutuneille autoalan perheille.


title: Haty

text: Olympiavuonna 1952 jäseniä yhdistyksessä oli jo 241. Samaisena vuonna kutsuttiin yhdistyksen pitkäaikainen puheenjohtaja Väinö Kuusijärvi kunniapuheenjohtajaksi. Vuonna 1962 jäseniä oli 282 ja kannattajajäseniä 43. Yhdistys järjesti kolmepäiväisen Auto-, korjaamo- ja kuljetusteknillisiä kysymyksiä käsittelevän täydennyskurssin.


title: Haty

text: Väinö Kuusijärvi –rahasto perustettiin 17.11.1977 hänen 80-vuotissyntymäpäivänään ja sen tarkoitus on myöntää stipendejä ja apurahoja autoalan opiskelijoille sekä autoalan kehittämiseksi työskenteleville henkilöille. Vuosien kuluessa yhdistyksen jäsenmäärä ja sen toiminta vakiintui, alan erikoiskoulutustarvetta tulivat täyttämään julkisen puolen koulutukset ja viime aikoina myös maahantuojien ja ketjujen omat koulutukset. Yhdistyksestä ja liitosta onkin muodostunut jäseniensä kautta toimiva koko alan kattava verkosto.


title: Haty

text: Vuonna 1993 jäsenmäärä nousi yli tuhannen jäsenen ja laski takaisin sen alle vuonna 1998. Vuosituhannen vaihteessa puheenjohtajana toimineen nykyisen Satl:n puheenjohtajan Keijo Mäenpään aikana merkittävimpiä virstanpylväitä olivat Autoalan Pätevöitymisohjelman (APO) idea, opiskelijajäsenien hankinnan tärkeyden korostaminen, Senioritoimikunnan aktivoituminen vuonna 1998, Naistoimikunnan perustaminen vuonna 1999, jäsenluettelon julkaisu vuonna 2000 ja yhdistyksen nettisivujen käyttöönotto. Vuoden 2009 alussa jäsenmäärä oli 896 henkilöjäsentä ja 32 kannatusjäsentä.


title: QueenAdreena

text: QueenAdreena on lontoolainen indie rock-yhtye. Sen levy-yhtiö on One Little Indian Records. Laulaja KatieJane Gardside ja kitaristi Crispin Gray ovat aikaisemmin tehneet yhteistyötä suosituksi nousseen, mutta lyhyen aikaa eläneen yhtyeen Daisy Chainsaw parissa. Myöhemmin mukaan liittyivät rumpali Billy Freedom ja basisti Orson Wajih, minkä jälkeen he julkaisivat ensimmäisen levynsä "Taxidermyn" vuonna 2000, Blanco y Negro Recordsin nimissä. Sittemmin yhtyeen nimeä muutettiin hieman muodosta "Queen Adreena" "QueenAdreenaksi".


title: QueenAdreena

text: Billy Freedomin korvasi 2002 aikaisemmin The Clashissa soittanut rumpali Pete Howard. Samana vuonna yhtye julkaisi toisen albuminsa "Drink Men", johon sisältyi single "Pretty Like Drugs". Heidän senhetkinen levy-yhtiönsä Rough Trade karsivat heidät vähän "Drink Men" julkaisun jälkeen, ja Wajih lähti yhtyeestä. QueenAdreena kirjautui One Little Indian Recordsin nimiin ja julkaisi vuonna 2005 albumin The Butcher and the Butterfly, jolla KatieJanen sisko Melanie Garside soitti bassoa. Hänet korvasi myöhemmin Paul Jackson ja sitten Nomi Leonard.


title: QueenAdreena

text: "The Butcher and the Butteflyn" jälkeen yhtye levytti livealbumin "Live at the ICA" ja myöhemmin itsenäisesti "Ride a Cock Horsen", varhaisista demosoitoista uudelleensävelletyn albumin.


title: QueenAdreena

text: Vuonna 2008 QueenAdeena levytti levyn "Djin" Japanissa Imperial Recordsin julkaisemana.


title: Kirjanpitäjä

text: Kirjanpitäjä on henkilö joka ylläpitää tietoa yrityksen tai yhteisön taloudellisesta toiminnasta ja tilasta yksittäisen liiketapahtuman tarkkuudella. Kirjanpitäjä myös seuraa ostovelkoja ja myyntisaamisia sekä niiden suorituksia, toisin sanoen tekee päätelmiä lopullisesta kirjanpidosta. Kirjanpitäjä voi hoitaa kirjanpidon kokonaan manuaalisesti. Nykyään se yleensä kuitenkin toteutetaan ainakin osittain tai kokonaan sähköisen taloushallinnon avulla.


title: Kirjanpitäjä

text: Kirjanpitäjä on koulutukseltaan usein joko merkonomi tai tradenomi. Kirjanpitäjä voi suorittaa itselleen myös KLT-tutkinnon, joka on taloushallintoalan asiantuntijatutkinto. Tutkinnon suorittamiseksi hakijalla on oltava riittävä kaupallinen koulutus ja usean vuoden käytännön työkokemus.


title: Roslyn

text: Roslyn on kaupunki Kittitasin piirikunnassa, Washingtonin osavaltiossa Yhdysvalloissa. Sen asukasluku oli vuoden 2000 väestönlaskennassa 1 017.


title: Roslyn

text: Roslyn tuli tunnetuksi 1990-luvulla tuotetun "Villi Pohjola" -televisiosarjan kuvauspaikkana. Kaupungissa järjestetään vielä nykyäänkin vuosittain "Moosefest"-niminen tapahtuma, jossa vierailee sarjan näyttelijöitä.


title: Lentorata

text: Lentorata on suunnitteilla oleva kaksiraiteinen sähköistetty kaukoliikennerata, joka yhdistäisi Helsinki-Vantaan lentoaseman kaukojunaliikenteen piiriin. Rata kulkisi Pasilasta lentoaseman kautta Keravan Kytömaalle, suurelta osin tunnelissa. Rata voitaisiin saada valmiiksi vuoteen 2030 mennessä. Lähijunaliikenteen käyttöön tarkoittu Kehärata saatiin käyttöön kesällä 2015.


title: Lentorata

text: Lokakuussa 2018 lentoradan vaikutuksia lähdettiin katsastamaan uudestaan, tällä hetkellä radasta ei ole rakentamis-suunnitelmia.


title: Eija Jurvanen

text: Eija Jurvanen (s. 12. lokakuuta 1958) on suomalainen rallikuljettaja. Hän voitti urallaan naisten SM-sarjan vuonna 1991, sekä naisten epävirallisen maailmanmestaruuden (FIA Ladies Cup) Marjo Berglundin kanssa vuonna 1992, osallistumatta kaikkiin osakilpailuihin. Kauden aikana pari voitti Ruotsin, Suomen sekä Katalonian rallin. Autona oli mestaruuksissa Ford Sierra RS Cosworth. Jurvanen on ajanut myös muun muassa Audi Coupé Quatrolla, Mitsubishi Galant VR-4:llä sekä Ford Escort RS Cosworthilla. Hänen kartanlukijoinaan ovat toimineet myös muiden muassa Maarit Laine, Merja Andersson , Tomi Tuominen, Timo Pulkkinen sekä Kari Jokinen.


title: Lepismatidae

text: Lepismatidae on toukkasukahäntäisten lahkoon kuuluva hyönteisheimo. Suomessa heimon edustajia ovat sokeritoukka ja uunitoukka.


title: Lepismatidae

text: Heimoon kuuluvat suvut ovat:


title: Heinäveden Hyrske

text: Heinäveden Hyrske on Heinävedellä 1945 perustettu urheilun yleisseura. Nykyisin Hyrskeessä pelataan koripalloa ja lentopalloa. Koripalloa Hyrskeessä alettiin pelata vuonna 1959, lentopalloa 1980-luvun puolivälissä. Heinäveden Hyrske pelasi parhaimmillaan koripalloa ykkösdivisioonassa.


title: Heinäveden Hyrske

text: Hyrskettä edustava Jukka Leino kuuluu alppihiihdossa Suomen A-maajoukkueen laskijoihin.


title: Martin Guerren paluu

text: Martin Guerren paluulla voidaan tarkoittaa seuraavia asioita:


title: Valtakunnanvouti

text: Valtakunnanvouti () on Suomen ulosottohallinnon päällikön virkanimike.


title: Valtakunnanvouti

text: Valtakunnanvouti johtaa valtakunnanvoudinvirastoa, joka aloitti toimintansa 1. tammikuuta 2010. Virasto toimii Turussa. Suomen ensimmäinen valtakunnanvouti on Juhani Toukola. Hän toimi aiemmin oikeusministeriön ulosottojohtajana, joka virka lakkautettiin samalla kun valtakunnanvoudinvirasto perustettiin uudeksi keskusvirastoksi oikeusministeriön alaisuuteen.


title: Yandere

text: Yandere (jap. ヤンデレ) on japanilainen termi henkilölle, joka on ensi alkuun luonteeltaan hyvin hellä ja rakastava, mutta jossain vaiheessa rakkautensa vuoksi muuttuu häiriintyneeksi ja psykoottiseksi, usein brutaalilla tavalla. "Yandere" on yhdistelmä kahdesta japaninkielisestä sanasta; "yanderu", mikä tarkoittaa "olla sairas" ja "derere", jonka voi kääntää "uupunut" tai "rakkaudenkipeä".


title: Yandere

text: Termiä käytetään usein anime- ja mangasarjojen ja muiden japanilaisten populaarikulttuurin hahmoista.


title: Stuart Craig

text: Stuart Craig (s. 14. huhtikuuta 1942) on brittiläinen elokuvalavastaja. Hän on voittanut parhaan lavastuksen Oscar-palkinnon kolmesti, elokuvista "Gandhi", "Valheet ja viettelijät" ja "Englantilainen potilas".


title: Sellokonsertto (Barber)

text: Samuel Barber sai sellokonserttonsa (op. 22) valmiiksi 22. marraskuuta 1945. Hän oli ryhtynyt työhön saman vuoden tammikuussa. Raja Garbusova, jolle teos omistettiin, kantaesitti teoksen Serge Koussevitzkyn johtaman Bostonin sinfoniaorkesterin kanssa 5. huhtikuuta 1946. Konsertto toi säveltäjälle New York Music Critics' Circle Awardin vuonna 1947.


title: Sellokonsertto (Barber)

text: Konsertto koostuu kolmesta osasta:


title: Kuopion Uusi Kesäteatteri

text: Kuopion Uusi Kesäteatteri (nyk. Tahtiteatterin Kesäteatteri) oli Kuopion Rauhalahdessa toimiva ammattikesäteatteri, joka toimi vuosina 2010-2017. Teatteri piti esityspaikkanaan vuonna 2003 rakennettua Rauhalahden kesäteatteriareenaa. Kuopion Uutta kesäteatteria operoi Tahtiteatteri.


title: Kuopion Uusi Kesäteatteri

text: Kuopion uuden kesäteatterin ensimmäisenä toimintakesänä 2010 nähtii Kaiken takana on nainen! -Matti & Teppo -musikaali. Sen olivat kirjoittaneet Johanna Keinänen, Sami Kojonen ja Kimmo Virtanen, joka myös ohjasi teoksen. Katsojia esitys sai 4500. Musiikin sovituksista vastasi Olli Heikkinen. Saman tekijätiimin kantaesityksiä ovat olleet vuoden 2011 Olen Suomalainen -urheilumusikaali, minkä näki 9300 katsojaa sekä vuoden 2012 italomusikaali Buona Sera Signorina, jota kävi katsomassa 8700 katsojaa.


title: State Route 238 (Kalifornia)

text: State Route 238 on valtatie, joka kulkee Kaliforniassa, Yhdysvalloissa. Se alkaa Interstate 580 -tiestä Castro Valleysta ja päättyy Interstate 680 -tiehen Fremontissa. Tie avattiin vuonna 1964. Sillä on pituutta 23,163 kilometriä.


title: HMS Wolsey

text: HMS Wolsey (viirinumerot D98 ja L02) oli Britannian Kuninkaallisen laivaston Thornycroftin W-luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Wolsey

text: Alus tilattiin 9. joulukuuta 1916 John I. Thornycroft and Companyltä Woolstonista osana vuosien 1916-1917 laivasto-ohjelman kymmenettä tilausta. Sen köli laskettiin 28. maaliskuuta 1917 ja alus laskettiin vesille 16. maaliskuuta 1918. Se valmistui pari kuukautta myöhemmin 14. toukokuuta.


title: HMS Wolsey

text: "HMS Wolsey" palveli ensimmäisen maailmansodan lopun Atlantin laivaston 4. hävittäjälaivueessa, jonka mukana alus siirtyi Välimeren laivastoon. Se siirrettiin Maltalla reserviin, jossa se oli ilmatorjuntasaattajaksi muutostöiden alkamiseen 1938. Muutostöiden päätyttyä Maltalla alus palasi palvelukseen.


title: Andrea Gaudenzi

text: Andrea Gaudenzi (s. 30. heinäkuuta 1973 Faenza) on italialainen tennispelaaja. Parhaimmillaan hän on sijoittunut tenniksen ATP-maailmanlistalla sijalle 18 helmikuussa 1995. Hän on voittanut kolme ATP-turnausta kaksinpelissä ja kaksi nelinpelissä. Hän on kerran selviytynyt Grand Slam -turnauksen neljännelle kierrokselle. Davis Cupissa hän on edustanut Italiaa 14 maaottelussa vuosina 1994–2000.


title: Andrea Gaudenzi

text: Vuonna 1990 Gaudenzi voitti poikien kaksinpelin Ranskan avoimissa ja Yhdysvaltain avoimissa. Ranskan avointen loppuottelussa hän voitti Thomas Enqvistin ja Yhdysvaltain avointen loppuottelussa Mikael Tillströmin.


title: Andrea Gaudenzi

text: Ranskan avoimissa 1994 Hän voitti ensimmäisellä kierroksella Petr Kordan, toisella Brad Gilbertin ja kolmannella Arnaud Boetschin, mutta hävisi neljännellä kierroksella Goran Ivaniševićille.


title: Andrea Gaudenzi

text: Atlantan kesäolympialaisissa 1996 Gaudenzi edusti maataan kaksinpelissä ja nelinpelissä. Kaksinpelissä hän voitti Carlos Costan ja Óscar Ortizin, mutta hävisi Andre Agassille. Nelinpelissä Gaudenzi hävisi parinsa Diego Nargison kanssa ensimmäisellä kierroksella David Prinosilille ja Marc-Kevin Goellnerille.


title: HMS Woolston

text: HMS Woolston (viirinumero L49) oli Britannian Kuninkaallisen laivaston Thornycroftin W-luokan hävittäjä, joka palveli ensimmäisen maailmansodan lopulla ja toisessa maailmansodassa.


title: HMS Woolston

text: Alus tilattiin John I. Thornycroft and Companyltä Woolstonista osa vuosien 1916-1917 laivasto-ohjelman 10. tilausta. Sen köli laskettiin 25. huhtikuuta 1917 ja alus laskettiin vesille 27. tammikuuta 1918. Alus valmistui samana vuonna 28. kesäkuuta.


title: HMS Woolston

text: Aluksen palveltua ensimmäisen maailmansodan lopun Suuressa laivastossa se liitettiin 1921 Atlantin laivaston 4. hävittäjälaivueeseen. Alus siirrettiin laivueen mukana Välimeren laivastoon Maltalle ennen siirtoaan reserviin. Alus päätettiin 1938 muuttaa Chathamin telakalla ilmatorjuntakykyiseksi saattajaksi.


title: HMS Woolston

text: Alus aloitti lokakuussa 1939 muutostöiden jälkeiset koeajot ja se liittyi marraskuussa Noren alaisuuteen Englannin kanaalin ja Pohjanmeren saattueiden suojaksi, kunnes alus määrättiin helmikuussa 1942 Kotilaivastoon.


title: HMS Woolston

text: Alus suojasi maaliskuussa "HMS Ashantin", "HMS Bedouinin", "HMS Echon", "HMS Eclipsem", "HMS Faulknorin", "HMS Furyn", "HMS Groven", "HMS Icaruksen", "HMS Inconstantin", "HMS Intrepidin", "HMS Javelinin", "HMS Lancasterin", "HMS Ledburyn", "HMS Lookoutin","HMS Onslowin", "HMS Punjabin", "HMS Tartarin", "HMS Verdunin" ja "HMS Wellsin" kanssa "taistelulaivoja "HMS King George V" ja "HMS Duke of York", taisteluristeilijä "HMS Renownia", lentotukialus "HMS Victoriousia", risteilijöitä "HMS Berwick" ja "HMS Kenya". Osaston tehtävänä oli toimia Venäjälle matkaavan saattueen PQ12 ja sieltä palaavan saattueen QP8 kaukosuojausosastona. Vapauduttuaan tehtävästä "HMS Woolston" palasi Noren alaisuuteen saattueiden suojaksi, kunnes se määrättiin kesäkuussa 1943 suojaamaan Atlantille Sisilian maihinnousuun matkaavia saattueita.


title: HMS Woolston

text: "HMS Woolston" lähti 20. kesäkuuta Clydeen liittyäkseen saattueeseen WS31. Seuraavana päivänä alus suojasi "HMS Arrowin", "HMS Blankneyn", "HMS Blencathran", "HMS Breconin", "HMS Brissendenin", "HMS Hambledonin", "HMS Ledburyn", "HMS Mendipin", "HMS Viceroyn", "HMS Wallacen" ja "HMS Witheringtonin" kanssa saattueetta kohti Gibraltaria. Alus erkani 26. kesäkuuta saattueesta sen saavuttua määränpäähänsä.


title: HMS Woolston

text: Alus siirtyi Bon Capin alueelle määrättynä maihinnousun itäisen tukiosaston saattajaryhmä V:hen. Se lähti 7. heinäkuuta Bon Capista sillanpäähän suojaten saattuetta KMF18, josta se erkani seuraavana päivänä tankatakseen Maltalla. 10. heinäkuuta alus matkasi liittyäkseen saattajaryhmäänsä suojatakseen sillanpään ankkuripaikkaa. Alus palasi elokuussa vapauduttuaan maihinnoususta Noren alaisuuten suojaamaan Pohjanmeren saattueita.


title: HMS Woolston

text: Japanin antauduttua toukokuussa 1945 alus siirrettiin saattamaan miinanraivaajia. "HMS Woolston" ja "HMS Wolfhound" saattoivat 14. toukokuuta Stavangerin edustan miinanraivaajia.


title: HMS Woolston

text: Alus poistettiin palveluksesta ja se sijoitettiin reserviin. Se sijoitettiin poistolistalle 1946. Alus myytiin 18. helmikuuta 1947 BISCOlle, joka siirsi romuttamisen G. Bruntonille Grangemouthiin. Alus saapui myöhemmin samana vuonna hinattuna romutettavaksi.


title: Todellisen ristin legenda

text: Todellisen ristin legenda () on Italian kuuluisimpia freskosarjoja. Se sijaitsee Arezzossa, San Francescon kirkossa. Baccin suku tilasi teoksen Piero della Francescalta 1450-luvulla. Freskot maalattiin vuosina 1452–1466. Aiheet on otettu Jacopo da Varazzen 1200-luvulla kirjoittamasta "Legenda aureasta". Freskot rapistuivat pahoin 1900-luvun jälkipuolella, mutta niiden laaja konservointi saatiin päätökseen 1990-luvun lopulla.


title: HMS Vansittart

text: HMS Vansittart (viirinumerot D64 ja I64) oli Britannian Kuninkaallisen laivaston Amiraliteetin parannellun W-luokan hävittäjä, joka palveli toisessa maailmansodassa.


title: HMS Vansittart

text: Alus tilattiin tammikuussa 1918 William Beardmore and Companyltä Dalmuirista osana vuosien 1918-1919 laivasto-ohjelman 13. tilausta. Sen köli laskettiin samana vuonna 1. heinäkuuta ja alus laskettiin vesille 17. huhtikuuta 1919. Alus valmistui vielä saman vuoden lopulla 5. marraskuuta.


title: HMS Vansittart

text: Alus sijoitettiin 1945 poistolistalle ja se myytiin 25. helmikuuta 1946 BISCOlle. Alus saapui 5. toukokuuta hinattuna J. Cashmorelle Newportiin romutettavaksi.


title: Evliya Çelebi

text: Evliya Çelebi (oikealta nimeltään Mehmed Zilli, 1611 – n. 1684) () oli osmanimatkailija, joka matkaili Osmanien valtakunnan ja ympäröivien maiden alueella yli neljänkymmenen vuoden ajan.


title: Evliya Çelebi

text: Evliya teki ensimmäiset matkansa Istanbulin ympäristössä 1630-luvulla, ja vuonna 1634 hän oli mukana Murat IV:nnen sotaretkellä Persia vastaan. Evliya vieraili Bursan ja İzmitin kaupungeissa 1640, kunnes matkusti Trabzoniin uuden paikallishallitsijan kanssa. Trabozonista Evliya pystyi jatkamaan matkaansa Kaukasukselle Azovin kaupunkiin. Tämän jälkeen hän lähti tataariarmeijan mukana Krimille. Paluumatkalla Istanbuliin Evliya haaksirikkoutuneena päätyi Bulgariaan.


title: Evliya Çelebi

text: Vuonna 1645 Evliya oli Osmanien armeijan mukana hyökkäyksessä Venetsian hallitsemalle Kreetalle. Hän oli paikalla Hanian piirityksessä. Seuraavana vuonna Evliya matkusti pohjoisessa Anatoliasa Erzurumin kuvernöörin seurueessa, minkä jälkeen hän päätyi erikoistehtävän takia Tabriziin, josta hän pystyi tekemään toisen matkansa Kaukasukselle. Evliya nimitettiin vuonna 1648 Mekkaan lähtevän pyhiinvaelluskaravaanin muezziniksi ja imaamiksi. Hadžin jälkeen hän oli mukana sotaretkellä druuseja vastaan ja matkusti Syyriassa ja Libanonissa.


title: Evliya Çelebi

text: Evliya sai vuonna 1951 mahdollisuuden sedältään ja suojelijaltaan laajempaan matkaan Bulgariaan ja eteläiseen Anatoliaan, kun setä nimitettiin Vanin kuvernööriksi. Vuosina 1655–1656 Evliya matkusti Persian valtakunnan länsiosissa ja vieraili Bagdadissa ja Basrassa. Evliya taisteli vuosina 1659–1665 osmanien armeijassa Transylvaniassa ja matkusti Moldaviassa, Serbiassa, Montenegro, Bosniassa, Hertsegovinassa ja Kroatiassa. Vuonna 1665 Evliya pääsi mukaan osmanien diplomaattiselle matkalle Wieniin, jossa hän saattoi viettää pari vuotta.


title: Evliya Çelebi

text: Kreetalle Evliya oli 1667–1670, kun venetsialainen Herakleion antautui osmaneille. 1670-luku vei Evliyan edelleen läntiseen ja lounaiseen Anataloiaan sekä Syyriaan. Hän suoritti hadžin myös toistamiseen. Sen jälkeen hän eli Egyptissä useita vuosia ja matkusti Ylä-Egyptissä, Sudanissa ja Etiopiassa. Lopulta Evliya asettui ja keskittyi matkakirjansa "Seyahatnamen" kirjoittamiseen.


title: Evliya Çelebi

text: "Seyahatname" on kymmenosainen teos, jossa Evliya kirjoittaa matkoistaan kronologisesti. "Seyahatname" tieteellinen arvo on osittain pantu kyseenalaiseksi, sillä Evliya kirjoittaa myös alueista, joilla hän ei ole ikinä käynyt, ja häneen on vaikuttanut myös monet tarinat, sillä Evliya kertoo kritiikittömästi kansantarinoita ja suullisia kertomuksia. "Seyahatnamessa" on kuitenkin esimerkiksi virallisia dokumentteja ja tarkkoja oman käden havainnointeja.


title: Englannin jääkiekkomaajoukkue

text: Vaikka Englanti onkin osa Yhdistynyttä kuningaskuntaa on sillä ollut ajoittain oma jääkiekkomaajoukkue, joka voitti muun muassa lajin ensimmäisen Euroopan mestaruuden 1910. Englanti osallistui myös muihin turnauksiin ja maaotteluihin.


title: Englannin jääkiekkomaajoukkue

text: Kun Ison-Britannian (tai Yhdistyneen kuningaskunnan) jääkiekkomaajoukkue on nimellisesti aloittanut 1922, on Englannin osuus jäänyt vähemmälle. Joitakin yksittäisiä maaotteluja se on kuitenkin pelannut, lähinnä Skotlantia vastaan.


title: Kotšinkiina

text: Kotšinkiina () on alue, joka kattaa suunnilleen nykyisen Vietnamin eteläisimmän kolmanneksen Ho Tši Minhin ympäristössä. Se oli Ranskan siirtomaa vuosina 1862−1948. Keisari Tu Duc luovutti sen ranskalaisille, kun nämä olivat onnistuneet valloittamaan Saigonin (nyk. Hồ Chí Minhin kaupunki) jo vuonna 1847 alkaneen hyökkäyksen seurauksena.


title: Kotšinkiina

text:
Vuonna 1887 Ranska yhdisti siirtomaansa tuolla alueella − Annamin, Tonkinin, Kambodžan ja Kotšinkiinan − Ranskan Indokiinaksi.
Nimitys "Kotšin" tulee kiinan- tai malaijinkielisestä sanasta "Kuchi, "joka tarkoitti Vietnamia.


title: Hämähäkkijuoksijainen

text: Hämähäkkijuoksijainen ("Scutigerida coleoptrata") on kellanharmaa juoksujalkainen, jolla on 15 jalkaparia. Laji on levinnyt laajalti ympäri maailman syntysijoiltaan Välimeren alueelta. Juoksujalkainen elää yleensä ihmisasumuksissa. Se on petoeläin joka metsästää tyypillisesti niveljalkaisia, kuten hämähäkkieläimiä ja hyönteisiä.


title: Hämähäkkijuoksijainen

text: Hämähäkkijuoksijainen surmaa saaliinsa ruiskuttamalla siihen pienen määrän myrkkyä. Ne pistävät joskus ihmistäkin, mikä aiheuttaa paikallista turvotusta ja kipua.


title: World Monuments Fund

text: World Monuments Fund (WMF) on yksityinen yleishyödyllinen yhteisö, jonka tarkoituksena on historiallisen arkkitehtuurin ja kulttuuriperinnön säilyttäminen. Se perustettiin 1965, ja sen nimi oli alkujaan International Fund for Monuments.


title: World Monuments Fund

text: WMF:n toimintaan kuuluu viisi keskeistä ohjelmaa. Järjestön tavoitteina ovat yleisen tietouden lisääminen kulttuuriperinnön suojelemisen tärkeydestä, käsityöläisten ja asiantuntijoiden kouluttaminen, arkkitehtonisten merkkiteosten ja kulttuuriperinnön suojeleminen antamalla taloudellista avustusta ja asiantuntija-apua, yhteisöjen auttaminen rakentamaan tarvittavaa infrastruktuuria kohteiden tulevan suojelun helpottamiseksi ja vastata nopeasti suurten onnettomuuksien aiheuttamaan tuhoon.


title: World Monuments Fund

text: WMF julkaisee kahden vuoden välein World Monuments Watch -listan, johon se kirjaa rakennuksia ja merkittäviä kulttuurimaisemia, jotka vaativat järjestön mukaan nopeaa huolenpitoa. WMF on julkaissut listaa vuodesta 1996, jonka jälkeen järjestö on kerännyt 50 miljoonaa dollaria vuoteen 2009 mennessä uhanalaisille kulttuurikohteille. Vuoden 2010 listassa on 93 kohdetta 47 valtiosta.


title: World Monuments Fund

text: Hadrian Award -palkinto on WMF:n jakama huomionosoitus johtajalle, joka on toiminnallaan edistänyt taiteen ja arkkitehtuurin ymmärtämistä, kunnioitusta ja suojelua. Palkinto annetaan vuosittain varainkeräystilaisuudessa New Yorkissa. Sitä on jaettu vuodesta 1988.


title: Vietnamin kommunistinen puolue

text:
Vietnamin kommunistinen puolue () on Vietnamissa toimiva marxilais-leniniläinen puolue. Se muodostaa yhdessä Kansallisen vapautusrintaman, Vietnamin ammattiyhdistysten, Hồ Chí Minhin nuorisoliiton ja muutamien uskonnollisten ryhmien kanssa Vietnamin isänmaanrintaman (Mặt Trận Tổ Quốc Việt Nam), jolla on perustuslaissa määritelty johtava asema. Puolueen johdossa on pääsihteeri ja 15-jäseninen politbyroo. Puolue kokoontuu puoluekokouksiin joka viides vuosi ja valitsee silloin 150-jäsenisen keskuskomitean, joka valitsee politbyroon.
Puolueen perustivat 3.–7. helmikuuta 1930 Hong Kongissa pidetyssä kokouksessa Ho Tši Minh ja muut maanpaossa olleet vietnamilaiset kommunistit.


title: Suhoi T-4

text: "Tämä artikkeli kertoo kokeellisesta sotilaspommituskoneesta. Suhoi Superjet 100:sta on oma erillinen artikkeli."


title: Suhoi T-4

text: Suhoi T-4 eli "Lentokone 100" tai "Projekti 100" tai "Sotka" oli neuvostoliittolainen suuren nopeuden konekoesarja, joilla tutkittiin yli kolmenkertaisen äänennopeuden omaavan koneen käytettävyyttä mm. tiedustelussa ja mahdollisesti lentotukialusten tuhoamiseen.


title: Suhoi T-4

text: Suhoi T-4 näyttää samanlaiselta kuin yhdysvaltalainen 1960-luvun alun North American XB-70 Valkyrie-pommikoneprototyypit. T-4 osallistui Neuvostoliitossa pommikonekilpaan, mutta hävisi Myasishcheville. Aikanaan Tupolev valmisti nopean pommikoneen: Tupolev Tu-160.


title: Suhoi T-4

text: T-4:n runko ja siivet jne. olivat pääosin titaanista ja teräksestä valmistettua. Koneessa oli fly-by-wire-ohjaus, jolla oli mekaaninen varajärjestelmä. Koneen nokka kääntyi alas nousussa ja laskussa. Laskussa käytettiin jarruvarjoja jarrujen kuumenemisen estämiseksi.


title: Suhoi T-4

text: T-4 eli 1010 lensi 22.8.1972 ohjaajanaan Vladimir Iljushin, kuulun lentokonesuunnittelijan poika. Koneella lennettiin kymmenen kertaa ja kaikkiaan 10 tuntia ja 20 minuuttia. Se lensi noin 1,3 Machin nopeuteen Kolesov RD36-41-moottoreilla. Konetta ei koskaan lennetty Mach 3-nopeuteen, koska ohjelma peruutettiin ennen kuin suurnopeuskoelennot alkoivat. Neuvostoliiton ilmavoimat olivat kaavailleet jopa 250 T-4-konetta, mutta paljon suurempi MiG-23-tuotantosarja vei resursseja niin paljon, että T-4 ohjelman keskeytti puolustusministeri Gretsko. Neljä prototyyppiä valmistettiin. Viimeinen lento tapahtui 22.1.1974.


title: Suhoi T-4

text: Yksi T-4 on esillä Moninon ilmailumuseossa Moskovan lähellä.


title: Hey Jude (albumi)

text: Hey Jude on The Beatlesin 26. helmikuuta 1970 Yhdysvalloissa ja Kanadassa julkaistu kokoelma-albumi. Se ei ole "Greatest Hits" -tyyppinen, vaan materiaali koostuu kappaleista, joita ei ollut aiemmin julkaistu studioalbumien Amerikan-painoksilla. Kokoelman alkuperäiseksi nimeksi oli tarkoitus tulla "The Beatles Again", mutta se vaihdettiin kuitenkin lopulliseen muotoonsa. Silti ensimmäinen painoserä ehti saamaan kanteensa alkuperäisen nimen.


title: Hey Jude (albumi)

text: Albumi julkaistiin vuonna 2014 CD-levynä ja valtaosa sen kappaleista myöskin sisältyy vuonna 1988 ilmestyneeseen kokoelmaan "Past Masters, Volume Two".


title: Hey Jude (albumi)

text:
A-puoli
B-puoli


title: Spandrilli

text: Spandrilli on arkkitehtuurissa kolmiomainen alue, joka sijaitsee kaaren yläosan vieressä tai arkadissa kahden kaaren välissä.


title: Spandrilli

text: Silta-arkkitehtuurissa spandrillit olivat usein umpinaisia, ja ne oli yleensä täytetty kivillä. Teräksen ja raudoitetun betonin keksimisen jälkeen avoimista spandrilleista tuli yleisempiä.


title: Clare College

text: Clare College on Cambridgen yliopiston nykyisistä 31 collegesta toiseksi vanhin Peterhousen jälkeen. Clare Collegen perusti Cambridgen yliopiston kansleri Richard de Badew vuonna 1326 nimellä "University Hall". Vuonna 1338 Elizabeth de Clare, kuningas Edvard I:n lapsenlapsi, perusti collegen uudelleen nimellä "Clare Hall"; tällä nimellä college tunnettiin vuoteen 1856 asti, jolloin college sai nykyisen nimensä.


title: Clare College

text: Clare College päätti vuonna 1964 perustaa Cambridgeen toisen collegen, Clare Hallin, joka on tarkoitettu ainoastaan jatko-opiskelijoille. Clare Hall aloitti toimintansa saatuaan Clare Collegelta alkupääoman vuonna 1966.


title: Rantakaura

text: Rantakaura ("Ammophila arenaria") on tanakka, kastikoiden ("Calamagrostis") kanssa läheistä sukua oleva monivuotinen heinälaji. Suomessa laji on harvinainen ja uhanalainen.


title: Rantakaura

text: Pitkäjuurakkoinen rantakaura kasvaa 50–100 cm korkeaksi. Koko kasvi on kalju. Lehti on 2–4 mm leveä, kouruinen tai laidat ovat ylöskiertyneitä. Lehden kieleke on 15–25 mm ja hyvin suippo. Kukinto on 7–12 cm pitkä ja 1,5–2 cm leveä, vihertävä ja tiheä tähkämäinen röyhy. Tähkylät ovat 10 mm:n pituisia, yksikukkaisia ja kapeita. Kaleet ovat tasasoukkia ja tähkylän pituisia. Ulkohelve on vihneellinen ja sen tyvellä on lyhyitä karvoja. Rantakaura kukkii Suomessa heinäkuussa.


title: Rantakaura

text: Rantakaura voi risteytyä kastikoiden sukuun kuuluvien metsäkastikan ("Calamagrostis arundinacea") ja hietakastikan ("Calamagrostis epigejos") kanssa. Jälkimmäistä risteymälajia kutsutaan itämerenkaurikaksi ("A. arenaria" × "C. epigejos" tai ×"Ammocalamagrostis baltica") ja sitä tavataan Suomessa ainoastaan Hankoniemeltä.


title: Rantakaura

text: Rantakauraa tavataan rannikoilla Välimereltä Atlantille ja Itämerelle saakka. Välimeren etelärannikolla sitä tavataan Egyptistä länteen, ja pohjoisrannikolla Kroatiasta länteen. Atlantin rannikolla lajia tavataan Portugalista pohjoiseen aina Tanskaan ja Norjan eteläosiin saakka sekä Breitteinsaarilla. Itämerellä laji on yleinen eteläosissa ja harvinaistuu pohjoiseen päin mentäessä. Pohjoisimmat esiintymät ovat Ruotsin keskiosissa ja Suomen etelärannikolla. Rantakaura on levinnyt ihmisen mukana myös Pohjois-Amerikkaan. Suomessa rantakaura on esiintymisalueensa äärirajalla. Sitä on tavattu vakituisena lajina vain muutamalta paikakunnalta: Hankoniemeltä, Korppoosta, Dragsfjärdistä ja Kemiöstä. Satunnaistulokkaana tai istutusperäisenä laji on tavattu Ahvenanmaan Sundista ja Loviisasta.


title: Rantakaura

text: Rantakaura kasvaa merenrantojen hiekkadyyneillä. Suomessa rantakauran esiintymiä uhkaa lähinnä rantojen rakentaminen ja kuluttava virkistyskäyttö. Lajin uhanalaisuusluokka Suomessa on erittäin uhanalainen, aiemmin se on ollut vaarantunut.


title: Rantakaura

text: Rantakaura on erittäin tehokas hiekansitojakasvi pitkän juurakkonsa ansiosta. Lajia on paikoitellen istutettu rannoille eroosion estämiseksi, Itämerellä muun muassa Venäjälle kuuluviin Lavansaareen ja Seiskariin.


title: Riihalan valtias

text: Riihalan valtias on Hannu Lemisen vuonna 1956 ohjaama melodraama, joka perustuu Arvo Kalliolan romaaniin "Lihan okaat" (1946). Käsikirjoituksen ensimmäisen version teki Juha Nevalainen, mutta hänen nimeään ei voitu mainita hänen muiden sopimustensa vuoksi, ja siksi elokuvan tiedoissa mainitaan vain Lemisen nimi..


title: Riihalan valtias

text: Elokuvassa viina ja vietit ovat vieneet vanhaa isäntää (Heimo Lepistö), ja elämä on kylmettänyt emännän (Emma Väänänen) sydämen. Uusi sukupolvi vapautuu kuitenkin ikeestä, ja moraliteetti panostaa rakkauteen ja anteeksiantoon, jotka voittavat maalliset kunnianhimot.


title: Riihalan valtias

text: Aikalaisarvioissa elokuvaa on sanottu huomion arvoiseksi suomalaiseksi filmityöksi mutta myös latteaksi viikkolehtikertomukseksi, josta pilkistää jopa sairaalloista ja lohdutonta paatosta. Epäillään myös, ettei se uppoa "ainakaan tällä hetkellä Tuntemattoman sotilaan totuutta katsovaan elokuvayleisöön" (Edvin Laineen ohjaustyön "Tuntematon sotilas" ensi-ilta oli ollut kuukautta aikaisemmin, ja tämän katsojamäärä jäi 180 000:een ).


title: Riihalan valtias

text: Myöhemmin Niskavuori-henkistä elokuvaa on luonnehdittu väkeväksi melodraamaksi, joka ansaitsee arvonnoston. Vuoropuhelua ja kuvallista kerrontaa pidetään sujuvina, ja maaseutuelokuvan lajityyppi sai siinä päivitystä. Kriitikon silmissä elokuvassa on jopa psykologisen kauhuelokuvan kaikuja. Erityisesti Emma Väänäsen roolisuorituksen kriitikot elokuvan kantavaksi voimaksi. Kuolema ja tuli toimivat vertauskuvina. Vaikutteiden antajana nähdään Ingmar Bergmanin elokuvat.


title: Jäkki

text: Jäkki ("Nardus stricta") on monivuotinen, tuulipölytteinen, tiheästi mätästävä heinälaji. Jäkin lehdet ovat rihmamaiset, jäykät ja karheat. Kukinto on toispuolinen tähkä. Tähkylät ovat 6–8 millimetrisiä ja yksikukkaisia. Kaleet ovat hyvin pieniä. Ulkohelpeen vihne on 1–3 mm. Ulkonäöltään jäkki muistuttaa hieman lampaannataa ("Festuca ovina").


title: Jäkki

text: Jäkki on yleinen koko Suomessa saaristosta tuntureille. Runsaimmin sitä esiintyy Ahvenanmaalla, Kainuussa, Koillismaalla ja pohjoisessa Lapissa kuten Käsivarren Lapissa; vähiten Etelä-Suomen sisäosissa, kuten Etelä-Hämeessä, ja Keski-Lapissa. Suomen uhanalaisuusluokituksessa jäkki on vähenemisen vuoksi silmälläpidettävä laji.


title: Yhdysvaltain jääpalloliitto

text: Yhdysvaltain jääpalloliitto ("American Bandy Association", "ABA") on jääpallon lajiliitto Yhdysvalloissa. Yhdysvaltain jääpalloliitto perustettiin 1981, ja se liittyi Kansainvälisen jääpalloliiton jäseneksi samana vuonna.


title: Kunnallishallinnoton alue

text: Kunnallishallinnoton alue tai paikallishallinnoton alue () on valtion osa, joka ei kuulu mihinkään aluehallinnon tai paikallishallinnon alimman tason yksikköön. Alueelta puuttuu siten kunnallinen itsehallinto sekä siihen mahdollisesti liittyvä kunnallinen verotus. Yhdysvalloissa paikallishallinnottomat alueet () ovat suoraan piirikuntien alaisuudessa.


title: Huipil

text: Huipil on koristeltu ja hyvin värikäs pusero, jota muun muassa Meksikon, Guatemalan, El Salvadorin ja Hondurasin intiaaninaiset käyttävät sekä juhla- että arkiasunaan. Se muodostuu nelikulmaisesta kangaspalasta joka on laskostettu, ja jonka reunat on usein koristeltu kirjailuin. Huipilin värit ja kirjontatyylit vaihtelevat alueittain.


title: John Murtha

text: John Patrick Murtha Jr. (17. kesäkuuta 1932 New Martinsville, Länsi-Virginia – 8. helmikuuta 2010 Arlington, Virginia) oli yhdysvaltalainen demokraattipoliitikko.


title: John Murtha

text: Murtha toimi helmikuusta 1974 kuolemaansa saakka, kolmenkymmenenkuuden vuoden ajan, Yhdysvaltain edustajainhuoneen jäsenenä. Hän edusti Pennsylvanian kahdettatoista vaalipiiriä, jota oli ennen häntä edustanut niin ikään kesken virkakautensa kuollut John P. Saylor. Ennen valtakunnanpolitiikkaan siirtymistä Murtha toimi vuodesta 1969 vuoteen 1974 Pennsylvanian edustajainhuoneen jäsenenä.


title: John Murtha

text: Murtha oli Vietnamin sodan veteraani. Hän palveli Yhdysvaltain merijalkaväessä ja osallistui Đà Nẵngin lähellä käytyihin taisteluihin vuosina 1966–1967. Palattuaan sodasta hän toimi pienyrittäjänä Pennsylvanian Johnstownissa. Hän oli opiskellut taloutta Pittsburghin yliopistossa, jossa hän suoritti Bachelor of Arts -tutkinnon vuonna 1962.


title: John Murtha

text: Murtha tuli tunnetuksi yhtenä kongressin niin sanotusti haukkamaisimmista demokraateista, korkeiden sotilasmenojen kannattajana, mutta hän oli myös äänekäs Irakin sodan arvostelija. Marraskuussa 2005 hän vaati julkisesti Yhdysvaltain joukkojen vetämistä Irakista.


title: John Murtha

text: Murtha oli vuodesta 1955 naimisissa Joyce Murthan (o.s. Bell) kanssa. Heillä oli kolme lasta, tytär ja kaksospojat.


title: John Murtha

text: Murtha kuoli helmikuussa 2010, 77-vuotiaana, sappirakkoleikkauksen jälkeisiin komplikaatioihin.


title: Peter Halldorf

text: Peter Halldorf (s. 21. kesäkuuta 1958) on ruotsalainen helluntailainen pastori ja kristitty kirjoittaja.


title: Peter Halldorf

text: Halldorf toimii ekumeenisen kristillisen Pilgrim-aikakauslehden toimittajana. Hän on ekumeenisen yhteisön johtaja (preses) Lindköpingin helluntaiseurakunnan omistamassa Bjärka-Säbyn linnassa, jossa hän toimittaa jumalanpalveluksia ja retriittejä.


title: Peter Halldorf

text: Halldorf on tullut tunnetuksi Ruotsissa yli kirkkokuntarajojen. Kirjoissaan ja artikkeleissaan hän on herättänyt mielenkiintoa kirkkoisiä ja vanhaa kristillistä mystiikkaa kohtaan.


title: Koiton Laulu

text: Koiton Laulu on suomalainen laulukuoro, joka aloitti toimintansa 1952 nimellä "Raittiusyhdistys Koiton nuorisokuoro". 1960-luvulla nimi muutettiin muotoon Koiton laulu. Kuoro osallistui vuonna 2007 Kuubassa ainoana eurooppalaisena kuorona Festival Internacional de Coros -festivaaliin.


title: Raisa

text: Raisa on kreikkalaisperäinen naisen etunimi, joka tarkoittaa kreikan kielessä "kevyttä". Nimen on tehnyt tunnetuksi ortodoksisen kirkon kunnioittama, vuonna 308 surmattu marttyyri Pyhä Raisa. Venäjällä nimestä on käytössä myös monia muunnelmia kuten "Rais", "Raiska" ja "Rajosa".


title: Raisa

text: Nimi Raisa on käytössä myös Suomessa, vanhastaan enimmäkseen Itä-Suomessa mutta myös Pohjanmaalla.. Vuoden 2009 loppuun mennessä nimen on Väestörekisterikeskuksen mukaan saanut 1 919 henkilöä. Suomessa nimestä on käytössä myös muunnos Raija.


title: Maisa

text: Maisa on suomalainen naisen etunimi, Maria- ja Maija-nimien muunnelma. Maisan nimipäivä on vuodesta 2010 lähtien 17. toukokuuta, joka on myös Mailan ja Mailin nimipäivä. Vuoden 2012 loppuun mennessä nimen on Väestörekisterikeskuksen mukaan saanut noin 1 350 henkilöä.


title: Corpus Christi College (Cambridge)

text: Corpus Christi College on yksi Cambridgen yliopiston 31 collegesta ja se perustettiin vuonna 1352. Se on Cambridgen ja Oxfordin collegeista ainoa, jonka perustivat kaupungin asukkaat itse. Perustajat olivat kaksi Cambridgen kiltaa ("Guild of Corpus Christi" ja "Guild of the Blessed Virgin Mary").


title: Docking@Home

text:
Docking@Home eli D@H on Delawaren yliopistossa vuonna 2009 käynnistynyt hajautetun laskennan projekti, joka hyödyntää internetiin kytkettyjen tietokoneiden vapaata laskentakapasiteettia tieteelliseen laskentaan. Hanketta johtaa Delawaren yliopiston informaatioteknologian apulaisprofessori Michela Taufer ja sen tavoitteena on luoda uusia ja parempia lääkkeitä. Docking@home lopettaa toimintansa 23.5.2014.
Voittoa tavoittelematon ja yhteishyödyllinen D@H-hanke muodostuu akateemisista tutkijoista ja sitä rahoitetaan yhteiskunnan varoin. Rahoittajia ovat esimerkiksi Yhdysvaltain kansallinen tiedesäätiö ’’National Science Fund’’ ja ’’terveysvirasto’’. Hankkeen toimijoita ovat Delawaren yliopisto, Scripps Research Institute ja Kalifornian yliopiston Berkeleyn toimipiste. Hanke julkaisee tuloksiaan ja menetelmiään sekä vertaisarvioiduissa tieteellisissä julkaisuissa että laajalle yleisölle tarkoitetulla verkkosivustolla. Tuloksia käytetään parantamaan proteiini-ligandi sidostusmenetelmiä ja mallinnuksen todentamiseen. Suuri vapaaehtoisten määrä nopeuttaa merkittävästi paljon kallista lasketa-aikaa tarvitsevien hankkeiden toteutumista.. Kesäkuussa 2009 tietokoneensa laskentavoimaa D@H-hankkeelle lahjoittaneita vapaaehtoisia oli 6 000. Uutiskirje maaliskuulta 2011 raportoi vapaaehtoisten määräksi 30 000.


title: Docking@Home

text: Hankkeen avaintyökalu on Berkeleyssa kehitetty useita samanaikaisia hajautettuja laskentoja varten kehitetty BOINC-alusta, joka mallintaa CHARMM -ohjelman avulla proteiini-ligandisidoksia. Projekti keskittyy simuloimaan olemassa olevan teknologian avulla pienikokoisten molekyylien (kuten muuntuvien lääkkeenomaisten molekyylien, eli ”ligandien”) ja rakenteeltaan jäykkien proteiinien sidostumista. Simulointi saattaa ohjata tutkijoiden huomion jonkin yksittäisen sairauden kannalta tärkeisiin proteiineihin tai saada heidät huomaamaan sellaisia uusia lääkkeenomaisia molekyylejä, joiden rakennetta voidaan ohjata hoidon kannalta suotuisampaan suuntaan. Proteiini-ligandisidoksen laskentamalli saattaa osoittautua tärkeäksi uusien lääkkeenomaisten molekyylien rakenteeseen perustuvassa suunnittelussa tai keinona ylipäätään suunnitella proteiini-ligandi-interaktiota.


title: Docking@Home

text: Hankkeesta kiinnostunut vapaaehtoinen voi ladata koneelleen hankkeen kotisivuilta ilmaisen avoimen koodin BOINC -alustan ja linkittyä Delawaren yliopiston Docking -palvelimeen tullakseen osaksi vapaaehtoisten verkostoa.


title: Tallberg

text: Tallberg voi tarkoittaa ainakin seuraavia:


title: Eaton Power Quality

text: Eaton Power Quality on kansainvälisen Eaton-konsernin tytäryhtiö, joka valmistaa Suomessa UPS-laitteita. Yhtiö toimi vuoteen 1996 saakka nimellä Fiskars Power Systems, jolloin emoyhtiö Fiskars myi sen Exide Electronicsille.


title: Eaton Power Quality

text: Yhtiön Espoossa sijatsevassa tehtaassa on 200 työntekijää.


title: Olympus E-30

text: Olympus E-30 on Four Thirds -kiinnitystä tukeva Olympuksen kamera, joka esiteltiin alkuvuodesta 2009. Se on teknisiltä ominaisuuksiltaan E-520 ja E-3 mallien välissä. Karkeasti ottaen sen ominaisuudet täsmäävät Panasonic Lumix DMC-L10 kanssa ja sitä myytiin kittinä Zuiko Digital ED 14–54mm f2.8–3.5 II -objektiivin kanssa.


title: HMS Venomous

text: HMS Venomous (viirinumero D75) oli Britannian Kuninkaallisen laivaston Amiraliteetin parannellun W-luokan hävittäjä, joka palveli toisessa maailmansodassa.


title: HMS Venomous

text: Alus tilattiin tammikuussa 1918 John Brown and Companyltä Clydebankista osana vuosien 1918-1919 laivasto-ohjelman 10. tilausta nimellä "HMS Venom". Aluksen nimi vaihdettiin "HMS Venomousiksi", jottei nimeä sekoitettaisi "HMS Vernoniin". Sen köli laskettiin samana vuonna 31. toukokuuta ja alus laskettiin vesille vielä saman vuoden lopulla 21. joulukuuta. Alus valmistui 24. elokuuta 1919.


title: HMS Venomous

text: Euroopan sotatoimien päätyttyä alus siirrettiin reserviin. Alus sijoitettiin poistolistalle ja se myytiin 4. maaliskuuta 1947 Metal Industriesille Charlestowniin. Alus saapui hinattuna romutettavaksi elokuussa.


title: HMS Verity

text: HMS Verity (viirinumero D63) oli Britannian Kuninkaallisen laivaston Amiraliteetin parannellun W-luokan hävittäjä, joka palveli toisessa maailmansodassa.


title: HMS Verity

text: Alus tilattiin tammikuussa 1918 John Brown and Companyltä Clydebankista osana vuoden 1918 laivasto-ohjelman 13. tilausta. Sen köli laskettiin samana vuonna 17. toukokuuta ja alus laskettiin vesille 19. maaliskuuta 1919. Alus valmistui puoli vuotta myöhemmin 17. syyskuuta.


title: HMS Verity

text: Euroopan sotatoimien päätyttyä alus siirrettiin reserviin. Alus sijoitettiin 1946 poistolistalle ja se myytiin romutettavaksi BISCOlle. Alus saapui 14. syyskuuta 1947 hinattuna J. Cashmorelle Newportiin romutettavaksi.


title: HMS Veteran (D72)

text: HMS Veteran (viirinumerot D72) oli Britannian kuninkaallisen laivaston Amiraliteetin parannellun W-luokan hävittäjä, joka palveli toisessa maailmansodassa.


title: HMS Veteran (D72)

text: Alus tilattiin tammikuussa 1918 osana vuosien 1918-1919 laivasto-ohjelmaa John Brown and Companyltä Clydebankistä, missä köli laskettiin 30. elokuuta. Alus laskettiin vesille 26. huhtikuuta 1919.


title: HMS Veteran (D72)

text: Palvelukseenoton jälkeen alus palveli Atlantin laivaston 3. hävittäjälaivueessa, kunnes se siirrettiin 1920 Välimeren laivastoon. Alus siirrettiin 1926 edelleen Kiinan asemalle, josta se palasi kotimaahan. Alus poistettiin palveluksesta ja se sijoitettiin reserviin.


title: HMS Veteran (D72)

text: Toisen maailmansodan syttyessä alus oli telakalla, josta se palasi palvelukseen marraskuussa 1939 päällikkönään J. E. Broome. Alus liitettiin koeajojen päätyttyä joulukuussa Plymouthiin läntisen reitin 18. Hävittäjälaivueeseen saattueiden suojaksi. Alus määrättiin 3. tammikuuta 1940 yhdessä "HMS Wandererin" saattueen HG13F suojaksi. Alus erkani saattueesta palaten Plymouthiin. "Veteran" ja sukellusvene "HMS H46" kolaroivat 7. helmikuuta suojatessaan lentotukialus "HMS Ark Royalia".


title: Pertti Sankilampi

text: Pertti Sankilampi (s. 21. heinäkuuta 1945 Kempele) on suomalainen vammaisurheilija, joka voitti aktiiviurallaan seitsemän kultamitalia paralympialaisten maastohiihtokilpailuissa. Hän saavutti vuosina 1976–1990 29 arvokisamitalia, joista 14 oli kultaisia.


title: Pertti Sankilampi

text: Luusyövän aiheuttama reisiamputaatio katkaisi 21-vuotiaan hiihtäjän olympiatoiveet joulukuussa 1966. Sankilampi ei antanut periksi, ja palasi ladulle ja voitti proteesihiihtäjänä seitsemän kultamitalia talviparalympiakisoissa, ja seitsemän maailmanmestaruutta.


title: Pertti Sankilampi

text: Sankilammelle on myönnetty Suomen liikuntakulttuurin ja urheilun ansiomitali kullatuin ristein 1989 sekä Pro Urheilu -palkinto 2003.


title: Pertti Sankilampi

text: Sankilammesta tuli vammais- ja vertaistuen edelläkävijä sekä hiihtourheilun ja kunnallispolitiikan arvostettu vaikuttaja, mistä hänelle on vuonna 2000 myönnetty kunnallisneuvoksen arvonimi.


title: Pertti Sankilampi

text: Vuodesta 2003 alkaen hän on toiminut Rehapolis-konseptin johtajana Oulussa.


title: Pertti Sankilampi

text: Matti Hannus on kirjoittanut Pertti Sankilammesta kirjan "Voitin elämän". Kirja on Suomen vammaisliikunnan ensimmäinen elämäkertateos. Urheilun ohella se kirjaa merkittävällä tavalla myös invalidityön ja Kempeleen kunnan historiaa.


title: HMS Volunteer

text: HMS Volunteer (viirinumero D71) oli Britannian Kuninkaallisen laivaston Amiraliteetin parannellun W-luokan hävittäjä, joka palveli toisessa maailmansodassa.


title: HMS Volunteer

text: Alus tilattiin tammikuussa 1918 William Denny and Brothersilta Dumbartonista osana vuosien 1918-1919 laivasto-ohjelmien 13. tilausta. Sen köli laskettiin 16. huhtikuuta ja alus laskettiin vesille 17. huhtikuuta 1919.


title: HMS Volunteer

text: "HMS Volunteer" liitettiin 7. marraskuuta palvelukseen otettaessa laivastoon. 1921 se palveli Atlantin laivaston 4. hävittäjälaivueessa, mistä se siirrettiin 1925 laivueen mukana Välimeren laivastoon. Seuraavan vuosikymmenen alussa se siirrettiin Noren reserviin ja edelleen ylläpidettävään reserviin Rosythiin.


title: HMS Volunteer

text: Alus palasi palvelukseen elokuussa 1939 Weymouthissa pidettyyn laivaston reservikatselmukseen. Sitä ei palautettu reserviin, vaan alus määrättiin 15. hävittäjälaivueeseen.


title: HMS Wanderer (D74)

text: HMS Wanderer (viirinumero D74) oli Britannian Kuninkaallisen laivaston Amiraliteetin parannellun W-luokan hävittäjä, joka palveli toisessa maailmansodassa. Aluksen saavutuksina sodan aikana oli muun muassa viiden Saksan laivaston sukellusveneen upottaminen.


title: HMS Wanderer (D74)

text: Alus tilattiin tammikuussa 1918 Fairfield Shipbuilding and Engineering Companyltä Govanista vuosien 1917-1918 laivasto-ohjelman 13. tilauksessa. Sen köli laskettiin 7. elokuuta 1918 ja alus laskettiin vesille 1. toukokuuta 1919. Alus valmistui 18. elokuuta 1919.


title: HMS Wanderer (D74)

text: "HMS Wanderer" liitettiin palvelukseen ottamisen jälkeen Atlantin ja Välimeren laivastoissa ennen kuin se korvattiin A-luokan hävittäjällä 1931. Tämän jälkeen alus liitettiin Noren paikallislaivueeseen Chathamiin koululaivaksi.


title: HMS Wanderer (D74)

text: Alus määrättiin ennen toisen maailmansodan puhkeamista Rosythiin sijoitettuun 15. Hävittäjälaivueeseen, mikä vaihtui myöhemmin läntisen reitin alaisuuteen.


title: HMS Whitehall

text: HMS Whitehall (viirinumero D94) oli Britannian Kuninkaallisen laivaston Amiraliteetin parannellun W-luokan hävittäjä, joka palveli toisessa maailmansodassa.


title: HMS Whitehall

text: Alus tilattiin tammikuussa 1918 Swan Hunter and Wigham Richardsonilta Wallsendistä osana vuosien 1918-1919 laivasto-ohjelman 13. tilausta. Sen köli laskettiin kesäkuussa ja alus laskettiin vesille 11. syyskuuta 1919. Rakennustöiden keskeydyttyä keskeneräinen alus hinattiin Chathamin telakalle, jossa työt saatettiin loppuun. Alus valmistui heinäkuussa 1924.


title: HMS Whitehall

text: Toisen maailmansodan päätyttyä alus sijoitettiin poistolistalle ja se myytiin BISCOlle. Alus saapui 27. lokakuuta 1945 hinattuna T. W. Wardille Barrowiin romutettavaksi.


title: HMS Wren (D88)

text: HMS Wren (viirinumero D88) oli Britannian Kuninkaallisen laivaston Amiraliteetin parannellun W-luokan hävittäjä, joka palveli toisessa maailmansodassa.


title: HMS Wren (D88)

text: Alus tilattiin huhtikuussa 1918 Yarrowin telakalta Scotstounista osana vuosien 1918-1919 laivasto-ohjelman 13. tilausta. Sen köli laskettiin kesäkuussa 1918 ja alus laskettiin vesille 11. marraskuuta 1919. Vesillelaskun jälkeen alus hinattiin Pembroken telakalle viimeisteltäväksi, mistä se valmistui vasta 23. tammikuuta 1923.


title: HMS Wren (D88)

text: "HMS Wren" sijoitettiin Kotilaivaston lentotukialusten pelastusalukseksi, missä tehtävässä se palveli koko sotien välisen ajan valmistuttuaan. Toisen maailmansodan uhan kasvettua alus siirrettiin syyskuussa 1939 Portsmouthiin 16. Hävittäjälaivueeseen saattueiden suojaksi ja sukellusveneiden torjuntaan.


title: HMS Wren (D88)

text: "HMS Wren" suojasi 7. syyskuuta joukkojenkuljetussaattuetta Portsmouthista Cherbourgiin. Alus suojasi 13. syyskuuta yhdessä "HMS Venomousin" kanssa saattuetta MB2 Kanaalin läpi. Seuraavana päivänä samat alukset suojasivat saattuetta DB2 Kanaalissa. Alus siirrettiin marraskuussa Noren alaisuuteen suojaamaan Pohjanmeren saattueita.


title: HMS Wren (D88)

text: "HMS Wren" siirrettiin tammikuussa 1940 18. Hävittäjälaivueeseen läntisen reitin alaisuuteen (). Alus lähti merelle 20. helmikuuta kohdatakseen Gibraltarilta matkanneen saattueen HG19F, jonka suojana olleet kaksi Ranskan laivaston hävittäjää oli tarkoitus vapauttaa. Se otti seuraavana päivänä vastuun saattueen suojaamisesta. Alus erkani 23. helmikuuta saattueesta sen saavuttua Liverpooliin.


title: HMS Wren (D88)

text: "HMS Wren" siirrettiin 8. huhtikuuta Kotilaivastoon Saksan hyökättyä Norjaan. Aluksen tehtävänä oli saattueiden suojaaminen Norjan rannikolle. Se liitettiin 12. toukokuuta Narvikin valtausta varten osastoon, johon kuuluivat taistelulaiva "HMS Resolution", risteilijät "HMS Aurora", "HMS Effingham" ja "HMS Vindictive", hävittäjät "HMS Fame", "HMS Basilisk", "HMS Havelock" ja "HMS Somali" sekä sukellusveneverkonlaskija "HMS Protector". Seuraavana päivänä alus tulitti maihinnoustaessa Bjerkvikissä maakohteita, minkä jälkeen se irrotettiin osastossa. Se palasi saattueiden suojaksi.


title: HMS Wren (D88)

text: "HMS Wren" liitettiin 25. kesäkuuta Noren alaisuuteen 16. Hävittäjälaivueeseen Harwichiin suojaamaan saattueita. Alus suojasi 27. heinäkuuta yhdessä "HMS Montrosen" kanssa kuutta miinanraivaustroolaria Suffolkin Aldeburghin edustalla. Osasto joutui viidentoista syöksypommittajan hyökkäyksen kohteeksi. Alus vaurioitui useista lähelle osuneista pommeista, jotka aiheuttivat aluksella suuren vuodon vedenpitävien seinien petettyä. Se upposi nopeasti, jolloin 37 miehistönjäsentä sai surmansa.


title: HMS Whitshed

text: HMS Whitshed (viirinumero D77) oli Britannian Kuninkaallisen laivaston Amiraliteetin parannellun W-luokan hävittäjä, joka palveli toisessa maailmansodassa.


title: HMS Whitshed

text: Alus tilattiin huhtikuussa 1918 Swan Hunter and Wigham Richardsonilta Wallsendistä osana vuosien 1918-1919 laivasto-ohjelman 14. tilausta. Alus laskettiin vesille 31. tammikuuta 1919 ja se valmistui vielä samana vuonna.


title: HMS Whitshed

text: Alus poistettiin Euroopan sotatoimien päätyttyä palveluksesta ja se siirrettiin reserviin. Alus sijoitettiin 1946 poistolistalle ja se myytiin BISCOlle helmikuussa 1947. Alus saapui huhtikuussa 1948 T. J. Kingille Gatesheadiin romutettavaksi.


title: HMS Wild Swan

text: HMS Wild Swan (viirinumero D62) oli Britannian Kuninkaallisen laivaston Amiraliteetin parannellun W-luokan hävittäjä, joka palveli toisessa maailmansodassa.


title: HMS Wild Swan

text: Alus tilattiin huhtikuussa 1918 Swan Hunter and Wigham Richardsonilta Wallsendistä työnumerolla J1105. Sen köli laskettiin heinäkuussa 1918 ja alus laskettiin vesille 17. toukokuuta 1919 kumminaan rouva R. N. F. West. Alus valmistui vielä saman vuoden lopulla 14. marraskuuta.